
Redakcija i izdavač najsrdačnije zahvaljuju. 


POŠTOVANI ČITATELJI 


Rad koji je pred čitateljstvom tiče se teme koja je stjecajem okolnosti, onih 
političke 
naravi, tjekom vremena pala u zaborav. Rasvjetljavanje i (nanovo) objavljivanje 
činjenica iz pera uglednog arhiviste o djelovanju Hrvatskog sokola na prostoru 
Tivta, Boke Kotorske 
(ali i šire crnogorske obale) još jednom svjedoči o tisućljetnom pečatu što su ga 
Hrvati utisnuli u uobličenje kulturne i sveukupne društvene slike ovog djela 
jadranske obale. 
Autorova dokumentacija je obimna, nadasve pouzdana, dobro kompoziciono 
organizirana, a rad koji je obuhvaća još je jedan u nizu doprinosa posljednjih 
godina buđenju svjesti u bokeljskih Hrvata o njihovom prošlom, a neprijeporno i 
budućem značaju za povjest Boke i potrebi čuvanja i očuvanja kulturne i 
nacionalne samobitnosti uz istovremenom poštivanje svih drugih vjera, nacija 1 


kulturnih tradicija na prostoru sa kojima i uz koje žive. 


Redakcija 


HRVATSKI SOKOL U BOKI KOTORSKOJ 
u razdoblju Austro-Ugarske monarhije i Kraljevine SHS 


Tonko Barčot, Vela Luka (o. Korčula) 


U Godišnjaku Pomorskog muzeja u Kotoru (br. 55/56) tiskan je rad ,,Hrvatski sokol Boke kotorske 
u razdoblju Austro-Ugarske monarhije 1911-1914“. U tom prilogu autor je dao pregled nastanka i 
razvoja sokolskog pokreta u Boki kotorskoj. Preciznije, razmatrao je djelovanje hrvatskih sokolskih 
društava u Kotoru, Herceg Novom, Budvi i Perastu, i to u razdoblju Austro-Ugarske monarhije. Na 
temelju periodike i literature, autor je analizirao širenje sokolske ideje na ovom području, u 
kontekstu suradnje hrvatskih i srpskih (tj. pravoslavnih) društava, specifičnog političkog ozračja i 
uopće specifične geopolitičke situacije Boke unutar Monarhije. Ovom prigodom, taj je tekst, uz 
poneke nove detalje i nove ocjene, nadopunjen i s novim poglavljem - prikazom djelovanja 
hrvatskih sokolskih društava u Kraljevini SHS dvadesetih godina 20. st, konkretno u Donjoj Lastvi, 
kao prvoosnovanog međuratnog Hrvatskog sokola u Dalmaciji, i Tivtu. Na temelju fragmentarnih 
izvora i periodike zaključuje se kako je sokolska ideja i u Boki kotorskoj u predratno vrijeme 
odigrala jednu od ključnijih uloga na tjelovježbenom, ali i društvenom planu, mobilizirajući 
slavenske nacionalne snage, pojedinačno i skupno. U razdoblju Kraljevine SHS, organizacija 
Hrvatskog sokola ne razvija širu djelatnost i za razliku od istoimenog predratnog Sokola slijedi 


hrvatski federalistički politički program. 


Ključne riječi: Boka kotorska, Hrvatski sokol, Austro-Ugarska Monarhija, Kraljevina SHS, 


tjelovježba 


,Ova će nas ideja sve ujediniti, osvijestiti.. složna braća naći će se u zagrljaju, da u 


: m 1 
njemu zauvijek ostanu“ 





' Ovo su bile riječi dopisnika pod pseudonimom *vz* prigodom osnutka i početka djelovanja 
Hrvatskog sokola u Kotoru. Same po sebi svjedoče koliko se očekivalo od sokolske ideje i u 
pogledu suradnje sa pravoslavnim stanovništvom; Crvena Hrvatska (CH) — Dubrovnik, br. 76 / 
23.09.1911. 


1. UVOD 

Još jednom pregledavajući materijal objavljen u Godišnjaku Pomorskog muzeja 
Crne Gore (2007./2008.), zaključio sam da ga je za potrebe tiskanja ovog zbornika, 
koji bi trebao sveobuhvatiti tragove postojanja i djelovanja hrvatskih društava kroz 
povijest u Boki kotorskoj, potrebno nadopuniti opisom djelovanja Hrvatskog 
sokola i u razdoblju Kraljevine SHS (svjestan rizika opširnosti). Iako se poziva na 
tradiciju predratne organizacije, međuratni Hrvatski sokol ne samo da djeluje u 
potpuno drukčijem društveno-političkom kontekstu, nego je i sam postavljen na 
potpuno drukčijim ideološkim osnovama. Za razliku od predratnog koji je 
zagovarao južnoslavensku integraciju, međuratni stoji uz hrvatski politički izraz i 
federalizam. Tako Jugoslavenski i Hrvatski sokol dvadesetih godina 20. st. 
odražavaju političke podjele i na društvenom, tjelovježbenom planu. 

Znakovito je da se u Boki kotorskoj u razdoblju Kraljevine SHS osnivaju 
organizacije Hrvatskog sokola u onim sredinama (u Donjoj Lastvi i Tivtu) gdje 
prije I. svjetskog rata nije bilo sokolskih organizacija, odnosno da je u onim 
sredinama gdje su postojale predratne hrvatske sokolske organizacije nastavio 
djelovati isključivo fuzionirani Jugoslavenski sokol. 

O Sokolstvu se dosad malo i nepotpuno pisalo. Novak Jovanović se u svojem djelu 
»Sport u Crnoj Gori do 1914. godine“ vrlo kratko dotaknuo, a II. sv. Enciklopedije 
fizičkog odgoja (Jugoslavenski leksikografski zavod, Zagreb, 1977., str. 283) uz 
pojam “Sokolski pokret u Boki kotorskoj" obrađuje isključivo Srpski sokol, dok 
djelovanje Hrvatskog sokola ne dotiče. 

Manjkavosti ovog teksta i dalje ostaju nedostatak izvora i oslanjanje isključivo na 
nesustavne i nedovoljno pouzdane dopise u periodici, pa u konačnici predstavlja 
tek sabiranje rijetkih pabiraka. Zahvaljujem se gosp. Zvonimiru Dekoviću na 
njegovom trudu i nastojanju da pronađe sačuvane arhivske dokumente i fotografije 


obiteljskih zbirki, nažalost uništene arhivske cjeline, koji su mi bili od velike 


pomoći. Naročito to vrijedi za fotografije hrvatskih sokola iz Budve koje je uz 
pomoć gosp. Dalibora Antonijolija ,,dekonotirao“ i popisao imena uz lica. Kao što 
je on rekao ,,treba ih svakako spomenuti jer ako je ime znak života, trajaće u njemu 


ioniimi!“. 


2. IZVORIŠTE SOKOLSKE MISLI 

Padom Bachova apsolutizma, koji je ugasio rasplamsale slobodarske osjećaje 
građanske revolucije 1848., ponovno je zatoplila društveno-politička klima. U 
češkom narodu su se pojavile sve izraženije težnje za konačnom emancipacijom i 
oslobađanjem od utjecaja germanizma. Tada nastupa dr. Miroslav Tyrš“ s 
projektom češkog (slavenskog) tjelovježbenog društva, u kojem će razvijati 
zdravog, jakog i lijepog pojedinca. Moralne, odvažne i disciplinirane jedinke u 
službi domovine, ali i slavenstva, međusobno jednake, bez obzira na nacionalnost, 
podrijetlo ili rodnost. To je novi, bolji čovjek — gotovo nadčovjek, spreman za sve 
izazove budućnosti pred kojim stoji njegova domovina. Dakle, iako prvenstveno 
tjelovježbeni pokret, sokolstvo ima dalekosežniju zadaću, ne samo tjelesnog, već i 
duhovnog / moralnog odgoja pojedinca. Tyršev spis «Zdkladove telocviku» (1869.) 
predstavlja teorijsku bazu pokreta, kreirajući samostalni tjelovježbački sustav (prvi 
izvorni slavenski). Uz dr. Jindficha Fiignera, Tyrš predvodi i rad prvog sokolskog 
društva Praški sokol“ (od 1862.). Pokret će se ubrzo proširiti Češkom i 
Moravskom, čija će društva obuhvatiti organizacija «Česka Obec Sokolska», ali i 
čitavim slavenskim svijetom, duhovno ujedinjujući ovaj dotad razmrvljeni korpus 


svojim slobodarskim idejama, koje su uvijek tako lako prelazile granice. 


* Rodio se 1832. u Dečinu nad Labom. Svršio je Filozofski fakultet, a za školovanja je zavolio 
klasični svijet. U Novom Jachymovu gdje je bio na dužnosti odgajatelja, rodila se ideja o osnivanju 
posebnog društva za tjelovježbu. Od tada je potpuno predan radu u Praškom Sokolu, čiji je vođa bio 
preko dvadeset godina. Bavio se i politikom — 1869. biva izabran u Državno vijeće. No, 
istovremeno ne zapušta svoju znanstvenu karijeru — 1883. postaje profesor povijesti umjetnosti na 
češkoj Tehnici. Izuzetan znanstvenik i plodan spisatelj. Poginuo je u Tirolu 1884; J. Hanuš, Jindžfich 
Fiigner i dr. Miroslav Tyrš — životopis prvih osnivača češkog sokolstva, Sokolska knjižnica sv. 11, 


Vlastita naklada, Zagreb, 1909. str. 47-81 


2.1. širenje sokolskog pokreta 

Propagirajući slobodu i ujedinjenje svih Slavena, sokolstvu je u datom trenutku 
germanske i mađarske hegemonije, bilo suđeno da ubrzo iziđe izvan čeških 
granica. Poput plamena širila se sokolska organizacija slavenskim svijetom, 
potpomognuta češkim sokolima. U Ljubljani je već 1863. utemeljeno društvo 
,Južni sokol“, Poljaci su 1867. u Lwovu pokrenuli «Towarzistwo Gimnastyczne», 
dok je “Hrvatsko sokolsko društvo“ započelo s radom 1874. u Zagrebu. Krajem 19. 
st. sokolski pokret se udomaćio i kod Srba, Bugara, Ukrajinaca (tj. Malorusa), a 
početkom 20. st. čak i kod bosanskih Muslimana. U Kraljevini Srbiji će 
velikosrpska orijentiranost članstva (koja je isključivala sveslavenstvo) 1 želja 
vladajuće elite da zadrži gimnastički pokret unutar svojih granica rezultirati 
autarkičnim razvojem unutar saveza građanskih gimnastičkih društava ,,Dušan 
Silni“. Slična situacija se odvijala i u Bugarskoj, gdje se gimnastički pokret 
akumulirao unutar saveza gimnastičkih društava ,,Junak“. Iako će sokolski pokret 
kročiti i van kontinenta (Sjeverna 1 Južna Amerika) putevima slavenskog 
iseljavanja, svoju najveću snagu će zadržati unutar Austro-Ugarske Monarhije. 
Stoga, ne može ni čuditi podatak da u Bosni i Hercegovini i muslimansko 
stanovništvo, pod utjecajem tamošnjih srpskih i hrvatskih sokolskih društava, 'pod 
fesom' prihvaća sokolski pokret. Međusobna povezanost, upućenost nacionalnih 
sokolskih saveza jednih na druge dovest će 1908. i do stvaranja ,,Saveza 
slavenskog sokolstva“, sveslavenske sokolske organizacije sa Česima kao 'starijom 
braćom', kojoj će se priključiti i dotada prema sveslavenstvu skeptični ,,Dušan 


Silni“ 1 ,,Junak““. 


3. HRVATSKI SOKOL U AUSTRO-UGARSKOJ MONARHIJI 

3.1. Pojava i razvoj sokolstva u Boki Kotorskoj 

U Dalmaciju je sokolstvo kročilo tek na samom koncu 19. st. Prvo hrvatsko društvo 
se osnovalo u najjačem talijanaškom taboru — Zadru 1886., potom u Splitu 1893., 
Makarskoj godinu poslije. Pokret se širio duž jadranske obale, od zapada prema 
istoku i trebat će mu još neko vrijeme dok ne osvoji i jug Dalmacije. Bilo je to u 
Dubrovniku 1904. i godinu poslije u Korčuli. Sve odredom gradske sredine (s 
izuzetkom  Mandaline kod Šibenika), jer je upravo građanstvo, njegova 
intelektualna elita, bilo nositelj i propagator ideje sokolstva. Sokolstvo je, doduše, 
shvaćeno kao ,,narodno-politička organizacija u svrhe političke““, zbog specifičnih 
dalmatinskih uvjeta. Odgovor na pitanje zašto je Dalmacija relativno kasno ušla u 
sokolsku obitelj i zašto je od samog početka tjelovježba postavljena u drugi plan u 
korist prosvjetnog i političkog djelovanja, vjerojatno ponajprije leži u izrazitoj 
antitalijanaškoj usmjerenosti i pomanjkanju vrsnijih učitelja tjelovježbe. Naime, 
čini se da su dalmatinski sokoli, svjesno preuzeli ulogu nacionalnog 
homogenizatora i borca protiv talijanaške supremacije. To će umnogome odrediti 
karakter njihova rada, pa dijelom i u Boki kotorskoj. Sva dalmatinska hrvatska 
sokolska društva, pa i bokeljska, bila su, bez obzira na unutarnje granice 
austrijskog i mađarskog dijela (Dalmacija je pripadala austrijskoj, a Banska 
Hrvatska mađarskoj polovici), organizacijski obuhvaćena Hrvatskim sokolskim 
savezom (HSokS), osnovanim 1904. sa sjedištem u Zagrebu. Ovaj se savez 
prostirao i na području Bosne i Hercegovine (ne i formalno-pravno!) i Sjedinjenih 
Američkih Država, okupljajući tamošnje Hrvate. 

Slijedeći logičan smjer i dinamiku širenja sokolske ideje Dalmacijom, bilo je za 
očekivati da će se u Boki kotorskoj najkasnije oformiti sokolska društva. Iako 
Stijepo Obad u svojem radu ,,Hrvatska društva u Boki kotorskoj do Drugoga 


svjetskoga rata“ temeljem novinskog podatka, navodi kako je u Budvi već 1889. 





3B. Vinković, Nešto o sokolstvu u Dalmaciji, Sokol, br. 8, 1905. 

osnovano Hrvatsko sokolsko društvo, ovu godinu po kojoj bi Budva prednjačila i 
pred Splitom ipak ne možemo označiti kao službeni početak sokolskog rada u Boki 
kotorskoj (tj. njenom širem pojmu). Ne samo zbog toga što nije potvrđena niti 
jednom indicijom u sokolskoj štampi i literaturi, već i stoga što očito nije polučila 
nikakav eho za sobom. Ukoliko je navedeno društo postojalo, vjerojatno se radilo o 
vrlo kratkom djelovanju sa slabim intenzitetom.“ Krajem prvog desetljeća 20. st. 
pojavile su sve izraženije težnje lokalne srpske i hrvatske elite za organiziranjem 
takvih društava. Najprije se oformio Hrvatski bokeljski sokol u Kotoru 1909., 
potom Srpski sokol u Herceg Novom u kolovozu 1910. Sljedećih godina, 1911.1 
1912. intenzitet osnivanja se rapidno povećao. Hrvatski sokol utemeljen je u 
Kotoru krajem 1911., a pokrenuo se rad i srpskih sokolskih društava u Risnu, 
Kotoru, Kaštel Lastvi, Đenovićima, Bijeloj i Budvi te hrvatskih u Herceg Novom, 


Perastu i Budvi. 





* S. Obad (Hrvatska društva u Boki kotorskoj do Drugoga svjetskoga rata, Zbornik Hrvati Boke 
kotorske, Pomorski muzej Orebić, Orebić, 2003. str. 434) citira pri tome novinski tekst u Narodnom 
listu (br. 30, 15.04.1914.) kojeg autor nije uspio pronaći (pod navedenim brojem i datumom). 

3.1.1. Hrvatska sokolska društva 

Prva vijest o mogućem dodiru sa sokolskom idejom u samoj Boki kotorskoj datira 
iz 1908. godine. Tada su češki sokoli predvođeni Klofačom, Šajnerom i Baksom 
prošli kroz Kotor na putu za Cetinje ,,da izvode svečano vježbanje pred knezom 
gospodarom“.* Veliki poticaj došao je i nakon izleta dubrovačkog Hrvatskog 
sokola 1909. godine kada se proslavljala velika obljetnica (1100 godina) 
prenošenja moći sv. Tripuna, odnosno postojanja Bokeljske mornarice. Čak 300 
izletnika - sokolova iz Dubrovnika pohodilo je srpnja te godine Kotor i ostavilo 
izvanredan utisak. 

»»rdačno i uprav oduševljeno pozdravljeno od bokeškog naroda, koji je sa svojih 
lađica vijajući zastave pozdravljao izletnike.. Na kotorskoj obali mogao si već iz 
daleka opaziti gibanje mnogobrojnog općinstva koje je ushićenjem čekalo dolazak 
ovog omiljenog društva u svoj grad.. Netom stupiše na tlo, srdačno ih pozdravi 
kotorski načelnik M. Radimiri na što mu brat Luka Bogdan odzdravi.. zatim 
društvo uz pratnju glazba pozdravi općinu... Oko 5 sati počne javna vježba na 
obali, koja je ispala da se ljepše ne može ni poželjeti, što je dokazom povlađivanje 
prisutnog općinstva, koje je osobitim interesom pratilo svaku pojedinu vježbu.. Po 
dovršenim vježbama, kotorska je glazba priredila birani koncert... Bacanjem 


vatrometa i srdačnim pozdravljanjem okončano..“ (CH, br. 47 / 12.06.1909.) 


Ovo je oduševljenje sokolskim posjetom moralo uroditi plodom. Stjepo Obad 
prema zapisima Državnog arhiva u Zadru navodi kako se upravo 1909. u Kotoru 
oformio Hrvatski bokeljski soko ,,sa svrhom da gaji i promiče tjelovježbu“. U dva 
navrata funkciju staroste ovog društva obnaša Mato Marinović. Godine 1910./11. u 


ovom Sokolu je okupljeno 28, a sljedeće godine 32 člana.“ 





* Navodno im je knez Nikola nazdravio sljedećim stihovima: ,,Ne pitam Vas, da li ste se umorili za 
daleka puta / Jer kad biste, ne bi ste se sokolima zvali“; P. V. Kovačević, ,,25 godina Sokolskog 
društva u Kotoru“, Glas Boke (GB) — Kotor, br. 173 / 25.04.1936. 

* Obad, 2003., str. 433 

Uz Hrvatski bokeljski sokol, čije djelovanje periodika nije popratila 1 koji očito nije 
bio dijelom organizacije Hrvatskog sokolskog saveza, u Kotoru se osniva još jedno 
hrvatsko sokolsko društvo. Gradskoj inteligenciji i revolucionarnoj omladini iz 
starijih razreda gimnazije, kao pokretačkoj sili, stavili su se na čelo Ferdinand pl. 
Ghetaldi 1 trgovac Tripo Emil Vuković. Glasnik Hrvatskog sokolskog saveza 
»Hrvatski sokol“, kojeg se inače te godine naručilo u Kotoru, u svojem petom broju 
za 1910. donosi vijest kako će se u Kotoru osnovati društvo ,,u najkraće vrijeme“ 
(str. 59). No, to se ipak neće pokazati točnim — lokalna politička razmimoilaženja 
predstavljala su tada nepremostivu prepreku. ,,Čuo sam da misle osnovati, ali rekbi 
da je sada zaspalo. Ne bih rada, da to bude istina, već se nadam, da će ta velebna 
misao biti ostvarena u što skorije vrijeme“.! I zaista, sljedeće, 1911. godine 
propaganda je bila uspješnija te je rezultirala osnivanjem društva, čemu je 
prethodio opsežan rad Promicateljnog odbora. 

,»Otrag dva mjeseca bio se je sastao lijep broj građana, da se dogovori, da poradi 
oko ostvarenja ove zamisli. Mirno se složiše u svemu i stvoriše lijepi broj 
zaključaka. Promicateljnom odboru bi povjerena osobita briga da se povede prvi 
početak rada i da isposluje pravilnik. Ti požrtvovni ljudi odmah se latiše svim 
silama tog milog posla. Pravilnik je bio odaslan i u kratko vrijeme dobiše ga 
odobrena. Već prije toga počeli su skupljati izvršujuće članove, koji su počeli 
vježbati. Vas je taj red resio osobit mir i red što je njima na čast. Tim se je ta ideja 
živo propagisala i svakog dana povećavao se je broj izvršujućih članova. Osobitom 
odboru stavljeno je u dužnost nastojanje, da nađu prostorije..“ (CH, br. 76 / 


23.09.1911.) 


Slično javlja i glasnik HSokS-a: ,,Dobili smo naš pravilnik, te već tri tjedna 
vježbamo. Pošto nemamo zgodnih prostorija, još nije sve sredjeno i nije uvedena 


potpuna stega. Oduševljenje je članova veliko i nade je, da će biti velikog uspjeha“ 





"CH, br. 67 / 20.08.1910. 

(HS, br. 9-10/1911., str. 151). Pred osnivajuću skupštinu, Promicateljni odbor je 
razaslao tiskane pristupnice, naručene iz HSokS-a, kako bi se zainteresirani mogli 
učlaniti kao izvršujući ili podupirajući članovi. Konačno je u nedjelju 17. rujna 
otvorena konstituirajuća skupština Hrvatskog sokola u Kotoru, društva koje je 
imalo svrhu ,,da gaji radnički savez, širi prosvjetu, osvješćuje i izvješćuje članove u 
čisto hrvatskom duhu“*. 

»U općinskoj se je dvorani sakupio priličan broj, te se je i ovog puta upisalo novih 
članova.. Skupštinu je otvorio S. Giunio, te je razložio njeno značenje. Tada je 
istaknuo, koliko je važan taj čas, gdje vidi sakupljene sve Hrvate, pune volje i 
spremne na sve, samo da ova ideja prođe i nađe sjajnog prijema. Prof. J. Čičin 
držao je kratak, ali lijep referat o važnosti i značenju sokolske ideje, osobitim 
obzirom na nas Bokelje i na naše nesređeno i nesretno stanje. Sjetio je braću, što 
sokolska ideja znači kod pojedinaca, što ima da ona izvede kod pojedinaca. 
Istaknuo je misao sveslavenstva, koje da je jedino obilježje Sokolstva. Prešlo se je 
tada na biranje uprave, koju je Promicateljni odbor predložio..“ (CH, br. 76 / 
23.09.1911.) 


Prvi upravni odbor su činili starješina dr. Adam Verona, općinski liječnik, 
zamjenik starješine Rajmund Peručić, profesor, tajnik Silvestar Giunio, odvj. 
kandidat i blagajnik Pavao Miličić, trgovac i posjednik. Za odbornike su odabrani 
poštarski pristav Josip Čenić, postolar Spiro Deković i poduzetnik Pavao Vičević. 
Revizorima su izglasani Tripo Vuković, posjednik Maks Lui i trgovac Florijan 
Marošević. Sveukupno je prilikom utemeljenja društvo sačinjavalo 12 


utemeljitelja, 45 podupirajućih 1 76 izvršujućih članova. 


»Pošto se prof. Peručić zahvalio na počasti u ime cijele uprave te izrazio svoje 


osobito uvjerenje, da će ova sokolska ideja sjajno napredovati i obećao svoje, kao i 





* Riječ je o citatu prema Obadu (2003., str. 433), dosta neoubičajenoj formulaciji za pravilnike 
sokolskih društava, pa ostavljam mogućnost pogrešnog navođenja citata 


13 


cijele uprave najveće nastojanje, predložio je, da se Promicateljnom odboru dade 
osobito priznanje. Prihvaćeno bi jednoglasno, kao i mnogo drugih eventualnih 
stvari. Iza riječi S. Giunia gdje preporuča rad i volju zapjevaše 'Lijepu našu'. Tada 
je podstarješina zaključio skupštinu, stavljajući svima na srce zajedničku ljubav i 


slogu. Pjevanjem sokolske koračnice raziđoše se.“ (CH, br. 76 / 23.09.1911.) 


Sljedećih dana su se tiskala pravila te su razdijeljena članovima, a pobrinuli su se 1 
za odijela (sl. 4). Sve se radilo u velikom oduševljenju i s velikom ljubavlju, što je 
očito djelovalo na sredinu koju su, ako je vjerovati dopisima, 'krasile' upravo 
suprotne osobine. ,,Vanredan uspjeh jest očit i siguran. To nam kaže jasno rad i 
napredak. Sokolska je ideja ovamo zahvatila dubokog korjena (5 Sokola u Boki). 
Ta misao osvaja ljude, te stojimo pred sigurnom činjenicom, da je ona sada moćan 
Jaktor.. To je znamenit momenat za naše bijedne prilike, te u njemu vidim veliku 
mogućnost, da se ovaj kužni ambijent, ova atmosfera nerada i apatije preporodi“ 
(CH, br. 76 / 23.09.1911.). 

No, neki su od Sokola i puno više 1 brže očekivali. Dopis iz siječnja 1912. ispisan 
pod pseudonimom 'm' priželjkuje ,još snažniji mah njegovom poletu“ i preporuča: 
,»Po selima trebalo bi više, ozbiljnije agitacije i napornog rada“. Shvaćajući da se 
ne može sve ,na vrat na nos“, naglašava veliku zaostalost koja traži ,,brzog 
preporoda“. ,Treba ti, Boko mila, treba ti zraka, svjetlosti; jer ćeš se u ovom 
mraku ugušiti!“. Autor ovog dopisa u Sokolu vidi upravo ključan faktor promjene 
stanja — ,donio ti je tajne glase o slobodi, pa i tebe čeka spas“? 

Već se na samom početku 1912. godine Adam Verona povlači s mjesta staroste, 
tako da nije ni otvorio II. redovitu glavnu skupštinu. To je namjesto njega učinio 
zamjenik starješine Peručić, koji će i postati novi starješina. Čini se da je liječnik 
Verona bio više 'pro forma' na čelu društva, dok je njegov zamjenik Peručić 


konkretno radio tih prvih mjeseci. Na spomenutoj skupštini 12. siječnja tajnik 





* CH, br. 7 / 24.01.1912. 

Giunio je iznio izvješće o dotadašnjem radu uprave ,,koja je imala da svlada razne 
poteškoće u tek osnovanom društvu“.!? ,Nabraja, da je upravni odbor držao do 
dvadeset svojih sijela“, spominje brojne izlete po okolici, uspjeh prve zabave, 
osnivanje društvene fanfare.. Blagajnik Miličić javlja o plusu u društvenoj blagajni, 
a vođa Ghetaldi o napretku u tjelovježbi. Izvješća tajnika, blagajnika, revizora i 
vođe su jednoglasno prihvaćena. Naročita zahvalnost se je iskazala Općini koja je 
ustupila prostoriju vijećnice za vježbanje. ,,70o je mnogo doprinijelo, da je društvo 
na svojoj prvoj zabavi postiglo onaj rijetki moralni i materijalni uspjeh“. Uz 
starješinu Peručića, u novoj upravi su izabrani i ljekarnik Niko Visković za 
zamjenika starješine, odvjetnički kandidat Antun Glanz za tajnika, posjednik i 
trgovac Pavo Miličić kao novi-stari blagajnik, dok su za odbornike birani Josip 
Čenić, Pavao Vičević (koji su bili odbornici i u prethodnoj upravi) i Tripo Vuković. 
»Brat st. Peručić zahvaljuje na glasovanom povjerenju upravi i obećaje, da će se 
nova uprava pokazati dostojnom povjerenja, iskazanog joj ovim izborom“. No, i 
dalje naglašavajući najveću poteškoću u radu društva, Peručić ,predlaže, da se 
izabere odbor od 5 uplivnijih gradjana, koji će se oko toga zauzeti, da se u što 
skorije vrijeme sagradi Sokolana, jer se ne možemo i ne smijemo ograničiti na 
općinsku vijećnicu i jer su za opstanak i napredak društva apsolutno potrebite 
vlastite prostorije. Predlog bi jednoglasno prihvaćen“. U odbor su izabrani 
načelnik Kotora Mato Radimiri, Adam Verona, Josip Čičin, Maksimilijan Lui i 
Mato Brožičević, upravitelj gradnja. Na kraju skupštine je tajnik Giunio ponovno 
uzeo riječ i apelirao na prisutne da upregnu sile kako bi smogli sredstva za 
putovanje na budući sveslavenski slet u Pragu ,,pa će im se duša orajiti bratstvom i 
ljubavlju svih Slavena“? 


Usprkos činjenici što ovaj napor neće rezultirati podizanjem sokolane, Hrvatski 


sokol je privlačio sve više pristalica, tako da početkom 1913. broji 16 utemeljitelja, 





!% Hrvatski sokol (HS) - Zagreb, br. 3 / 1912., str. 53 
1 Isto 
12 CH, br. 9-10 / 31.01.1912. 

122 podupirajuća i 70 izvršujućih članova, ukupno 208 (bez podmlatka), čime 
predstavljaju drugo po veličini društvo u župi Gundulić (područje južne 
Dalmacije). U novoj 1913. godini na čelu uprave ostaje starješina Peručić i njegov 
zamjenik Visković. Izabran je novi tajnik Adolf Čekada i blagajnik Pavao Miličić, 
dok su odbornici ostali Čenić, Vičević i Vuković. Na dužnost revizora su izabrani 
prisjednik Marko Karaman, trgovac Aleksandar Radimiri i Cvjetko Marasović, 
posjednik i trgovac, a za vođu Ferdinand pl. Ghetaldi (HSK, 1913.) 

lako blagajnik Miličić na godišnjoj skupštini početkom 1912. navodi plus od 411 
K, čini se da kotorski Hrvatski sokol nije najbolje stajao sa financijama, kao 
uostalom niti brojna druga sokolska društva. !? 

Može se ipak zaključiti, kako je ovo društvo po brojčanosti, ali i organiziranosti 
prednjačilo u Boki kotorskoj (uključujući i srpsko sokolstvo). Takvoj ocjeni može 
posvjedočiti i napis u ondašnjem tjedniku ,,Dubrovnik“ koji analizirajući 
životarenje Srpskog sokola u Kotoru u 1913. godini ističe za primjer bratski 
Hrvatski sokol u gradu ,,koji lijepo napreduje“ (br. 30 / 24.07.1913.). 

Neposredno nakon osnutka Hrvatskog sokola u Kotoru, pokrenut je rad i 
Hrvatskog sokola u Herceg Novom. Konstituirajuća sjednica skupštine društva 
održana je 01.10.1911. Na čelu društva se cijelo predratno vrijeme nalazio notar 
Ivan DeMattei. 1912. godine je ovo društvo imalo i svoj prvi javni istup, kojem su 
prisustvovali hrvatski sokoli iz Kotora predvođeni vođom Ghetaldijem (sveukupno 
20 članova), tri člana dubrovačkog Hrvatskog sokola i izaslanstvo župe Gundulić 


na čelu sa starješinom Onyszkiewiczem. 





13 Tako je na koncu 1912. ostao dužan Hrvatskom sokolskom savezu ukupno 56,50 kruna (45,50 K 
za članarinu 1911-12, 9 K za časopis Hrvatski sokol te 2 K za 'iskaznice odpustnice'), s napomenom 
kako se ovaj dug, najvjerojatnije, nikad nije ni otplatio. Godišnje bi ovo društvo naručilo tek po 
jedan primjerak časopisa Hrvatski sokol, dakle samo za društvo, dok bi se npr. u Korčuli naručivalo 
po 8 komada (HS, br. 5 / 1913., str. 75). 

»U ugovoreni sat (4 /> sata) nađosmo se svi u Sokolani na okupu, te otale 
predvođeni fanfarom odosmo do Općine gdje.. Mattei predstavi gosp. načelniku i 
gg. prisjednicima presjedništvo župe te u ime mjesnog Sokola pozdravi načelnika..“ 
Povorka je došla i do Hrvatskog doma gdje ju je pozdravio predsjednik društva 
Nikola bar. Gjonović, nakon čega se razišla i ponovno navečer sastala u mjesnoj 
sokolani u točno utvrđeni sat. ,,/ zbilja u ovaj sat (7 /2) četa predvođena fanfarom 
uz rasvjetu bengalskih vatara obađe gradom te onda u Hrvatski Dom na zabavu“ 
(CH, br. 34 / 27.04.1912.). 

Prema statistici za 1913. društvo je brojilo 96 članova. Uz starješinu DeMatteia 
upravu su činili zamjenik staroste Josip Cossio, tajnik Niko Car, blagajnik Niko 
Crnigović, dok su za odbornike birani Niko Medin i Niko Repanić. U društvu se 
jako dobro i intenzivno radilo — potvrđuju to brojne aktivnosti društva i 
zadovoljstvo članova. Dopis iz društva u kolovozu 1913. oslikava takvo stanje: 
Vrijedno je istaknuti da je sada ercegnovski Hrvatski sokol sa svojim vrsnim 
učiteljem br. Ilićem te odnosnim prednjačkim zborom, marom i voljom vježbača i 
glazbara, jedno od najagilnijih društva župe Gundulić“. U prilog takvoj ocjeni 
navodi se relativno velik broj priređenih izleta i akademija te zastupstva na 
svečanostima u zemlji i izvan nje.“ 

O Hrvatskom sokolu u Perastu znamo malo toga. Novinski izvještaji su 1912. 
najavljivali osnutak, a izvještaj župe Gundulić za 1912. i potvrđuje da je to društvo 
13.11. prijavilo svoj osnutak. Na glavnoj skupštini župe, održanoj početkom ožujka 
1913. u Herceg Novom, sudjelovala su i tri izaslanika peraškog Sokola — Andrija 
Fishsitzer, Andro Marković i Anto Bogišić. No, društvo je uglavnom životarilo. 
Potvrđuje to i dopis vezan uz izlet hercegnovskog i kotorskog Hrvatskog sokola 
koncem kolovoza 1913. u Perast ,,gdje je otrag godine dana osnovan Hrvatski 
sokol i neko vrijeme, možda nemajući potrebitog materijala ni sila, nije pokazivao 


života. Trebalo je pokušati, ne će li društvo prenuti iz sna“. Oba su sokolska 





14 S, br. 10 / 1913., str. 137 

društva priredila javne vježbe s prostim i vježbama na spravama, koje su pratile 
kotorska i hercegnovska fanfara.!* Iako je dojam s izleta bio savršen, ne znamo da 
li je ponukalo domaći peraški Sokol da se trgne. Do početka rata nije bilo više 
nikakvih sokolskih vijesti iz Perasta pa možemo zaključiti kako peraški Hrvatski 
Sokol nije bio potpuno zaživio. 

U Budvi se, prema S. Obadu, Hrvatsko sokolsko društvo spominje već 1889., iako 
već prema prijerečenom nemamo čvrste potvrde takvom podatku. Ako je 1 
postojalo, bilo je to kratkotrajnog karaktera i bez čvršće organizacijske forme. 
Hrvatski sokol u Budvi je službeno prijavio svoj osnutak župi Gundulić 23. 
kolovoza 1912., desetak dana prije onog u Perastu. /“ Krajem te iste godine, 
budvanski Hrvatski sokol broji 112 pripadnika svih kategorija — pedeset 
podupirajućih, 32 izvršujuća člana i 30 pripadnika muškog podmlatka. Tada je u 
Budvi postojao samo Hrvatski sokol, a osnutak Srpskog sokola se najavljivao 
krajem 1912. Nisu poznati tadašnji članovi Upravnog odbora društva — tek je 
poznat Petar Drviš, koji je zastupao društvo na glavnoj skupštini župe u Herceg 
Novom početkom ožujka 1913., kao i Ante Medin, koji će na istoj toj skupštini biti 
izabran za zamjenika starješine župe. Za razliku od peraškog, budvanski sokol se 
postepeno razvijao, kako u organizacijskom tako i u tjelovježbenom smislu. No, u 
svojem je radu nailazio na velike poteškoće koje im je pravio vladin povjerenik u 
Budvi Mate Bulić. Vrhunac u djelovanju društva nastupio je pred sam početak rata 
— krajem lipnja 1914. kad je održana prva javna vježba društva. Fotografija s ove 
svečanosti je objavljena u tadašnjem ,,Ilustrovanom svijetu“, zagrebačkom časopisu 
i prikazuje muško članstvo Sokola (sl. 1) koje je tada predvodio starosta Pasko 
Krasić (većina budvanskih sokolova sa slike je prepoznata i popisana od strane 
Davora Antonijolija 1 Zvonimira Dekovića). Sokolsko slavlje u Budvi bit će 


prekinuto vijestima iz Sarajeva o atentatu na prestolonasljednika. No, time neće biti 





15 Isto 
15 Isto, br. 4 / 1913., str. 59 

okončano samo to slavlje — ubrzo će, objavom rata Srbiji, u zemlji biti obustavljen 


rad svih društvenih organizacija, pa tako i sokolskih društava. 


3.1.2. Hrvatska sokolska župa ,,Gundulić“ 

U drugoj polovici prvog desetljeća 20. st. započele su se unutar Hrvatskog 
sokolskog saveza formirati župe, kao prijelazne organizacijske forme između 
Saveza i društava. Udruživanjem u župe, društva iz regije su zajednički nastupala u 
rješavanju organizacijskih, tehničkih 1 prosvjetnih pitanja. Najjužnija hrvatska 
sokolska župa sa sjedištem u Dubrovniku konstituirala se sredinom srpnja 1909., a 
dobila je naziv prema književniku Ivanu Gunduliću. Tada su se okupila društva iz 
Dubrovnika, Korčule, Metkovića, Blata i Janjine. Od 1911. župi Gundulić se 
priključuju i bokeljska sokolska društva. 24. rujna 1911. godine kotorski Hrvatski 
sokol postaje članom župe, a već na sljedećoj glavnoj godišnjoj skupštini župe, 
Marin Gavranić iz Kotora biva izabran za zamjenika starješine (Josipa 
Onyszkiewicza iz Dubrovnika).'" Glavna godišnja skupština župe 1913. godine će 
se održati upravo u Boki kotorskoj, i to u hercegnovskom Hrvatskom domu 02. 
ožujka. Na toj sjednici je odobren rad župe kroz proteklu godinu te je izabrana 
nova uprava, u kojoj je Kotoranina Gavranića na mjestu zamjenika starješine 
zamjenio Ante Medin iz Budve. Zaključilo se i kako će se u prvoj polovici srpnja 
iste godine prirediti javna vježba župe u Herceg Novom.!* Župska javna vježba se 
održala tek sredinom rujna iste godine, a na njoj su učestvovali i srpski sokoli iz 
Boke kao i odjeljenje Dušana Silnog iz Dubrovnika. /* Na godišnjoj skupštini župe 
krajem ožujka 1914. izabrana je nova uprava u kojoj više nije bilo bokeljskih 
sokolaša. Tad je zaključeno kako će se II. župski slet održati sredinom srpnja u 


Korčuli, prigodom svečanog otkrića tamošnjeg Hrvatskog doma. No, taj će događaj 





!7HS, br. 2/1912., str. 29 
1 KS, br. 3 /1913., str. 43 
! Dubrovnik - Dubrovnik, br. 38 / 18.09.1913. 

preduhitriti rat. Općenito, može se kazati kako je ova župa bila jedna od 


najneaktivnijih, pogotovo u tjelovježbenom pogledu. 


3.1.3. Suradnja sa bokeljskim Srpskim sokolskim društvima 

Već iz prethodnog teksta, moguće je iščitati visok stupanj suradnje hrvatskih i 
srpskih sokolskih društava u Boki kotorskoj. U odnosu na hrvatsku sokolsku 
organizaciju u Boki, srpska je donekle prednjačila brojem društava i 
organiziranošću, koja će svoj vrhunac doživjeti sredinom kolovoza 1912. 
ustanovljenjem Srpske sokolske župe na Primorju sa sjedištem u Herceg Novom. 
Ta župa nije bila isključivo omeđena bokokotorskim zaljevom, već se rasprostirala 
na čitavom području Dalmacije. No, većina njenih članica dolazila je upravo iz 
Boke, gdje je srpsko sokolstvo bilo i najorganiziranije, zbog čega je i izbor Herceg 
Novog za sjedište župe bio logičan potez. Prva srpska sokolska društva bila su 
osnovana 1907. — Dušan Silni u Dubrovniku 1 Srpski Soko u Kninu. Upravo je 
dubrovački Dušan Silni najviše doprinio pojavi i grananju sokolstva u Boki. 
Statistika bokeljskih društava krajem 1912., prema dopisu u Hrvatskom sokolu, 
govori sljedeće: u Boki kotorskoj djeluje pet srpskih sokolskih društava u Kotoru, 
Herceg Novom, Risnu, Kaštel Lastvi i Đenovićima s oko 345 članova i oko 80 
pripadnika podmlatka (ukupno oko 425)". Istovremeno hrvatska bokeljska društva 
bilježe 447 članova i 126 pripadnika podmlatka (ukupno 573). Samo Hrvatski 
sokol u Kotoru tada, prema tom izvoru, broji sveukupno 357 članova i djece 
učlanjene u podmlatku, što bi činilo 62% svih hrvatskih sokolova u Boki, odnosno 
36% sveg bokeljskog sokolstva. Uspoređujući ove podatke sa službenom 
statistikom iz Hrvatskog sokolskog koledara za 1913. (radi se o podacima s početka 


godine), prema kojima članstvo HS Kotor broji 208, a ono HS Herceg Novog 96, 





* Podaci nisu potpuni — nije naveden broj podmlatka niti podupirajućeg članstva u Risnu, Kaštel 
Lastvi i Đenovićima; P. J. , Razvitak sokolstva u Boci kotorskoj“, HS, br. 12 / 1912., str. 206.; 
Uspoređujući ove podatke sa kasnijom statistikom iz drugih, službenih izvora, možemo zaključiti 
kako se ipak radi o prenapuhanim brojkama i kod jednih i kod drugih. 

vidljivo je veće i teško objašnjivo odstupanje (razlika od 42%). Sve u svemu, očito 
je kako je u Kotoru sokolstvo bilo najorganiziranije te je obuhvaćalo polovinu 
sveukupnog sokolskog članstva u Boki. Slijedio je Herceg Novi i Budva, a ostale 
sredine su participirale manjim udjelima. 

Već te 1912. najavljeno je osnivanje Srpskog sokola u Budvi i Hrvatskog u Perastu. 
Statistika početkom 1913. svjedoči o povećanju članstva srpske župe (sveukupno 
896 pripadnika svih kategorija) i novoosnovanom društvu u Paštroviću.?! 
Najmasovnije društvo ove župe predstavlja kotorsko sa oko 175 članova i 48 
pripadnika podmlatka, ali je najaktivniji ipak bio dubrovački Dušan Silni. Do 
početka rata Srpska župa na Primorju će obuhvaćati nešto manje - 710 članova 
(200 vježbača 1 180 naraštajaca oba spola)“?, a ustrojit će se i društva u Bijeloj i 
Budvi. 

Vrhunac rada srpskih društava predstavljali su sokolski sletovi župe na Primorju. 
Prvi slet se održao u Risnu sredinom rujna 1911., prigodom prvog istupa tamošnjeg 
društva (nije bio i prvi službeni slet župe). Na njemu su sudjelovali i dubrovački 
Dušan Silni, Srpski soko iz Herceg Novog te izaslanstva Srpskog i Hrvatskog 
sokola iz Kotora. I. službeni slet srpske župe na Primorju održan je u Dubrovniku 
početkom listopada 1913. Starješina župe Komnenović dočekao je brojne goste, od 
kojih je najistaknutija zasigurno bila Gundulićeva župa, koja je trebala nastupiti 
skupno na javnoj vježbi. No, kotorski i hercegnovski sokolaši nisu bili ponijeli 
vježbačka odijela ,,radi čega morahu otpasti proste vježbe Gundulićeve župe“. II. 
župski slet se održavao na Kosovu kod Knina na Vidovdan 1914., no isti zbog 
poznatih okolnosti atentata u Sarajevu nije bio dovršen. 

,Naš će Soko gajiti, kao i svi Sokoli ideju sveslavenstva, pa onda i svaki Srbin, 


pošten i valjan čovjek ima slobodnog pristupa u naš Soko“ (HS, br. 9-10 / 1911., 





*! Hrvatski sokolski koledar (HSK), 1913., str. 208 

2? Prema P. J ., “Razvitak sokolstva u Boci kotorskoj", HS, br. 12 / 1912, str. 206 

2 D. Stepišnik, pojam «sokolstvo», Enciklopedija fizičke kulture (EFK), Jugoslavenski 
leksikografski zavod, tom II. Zagreb, 1977. str. 283 

* CH, br. 42 / 18.10.1913. 

str. 151), ističe se poput krilatice u prvim dopisima. I doista, nije se radilo tek o 
praznim riječima, a dokazuju to mnoge zajedničke manifestacije hrvatskih i srpskih 
sokola. Tako je u Kotoru 1912. na ideju Hrvatskog sokola proslavljen blagdan sv. 
Ćirila i Metoda — narodni blagdan ,,a učestvovaše svi hrvatski i srpski Sokoli iz 
Boke kotorske“. Ovu su svečanost poduprle istaknute javne ličnosti: ,,vježbama na 
vojničkom polju prisutvovali su kotorski načelnik Radimiri, zastupnik dr. Vukotić, 
dvorski savjetnik Budisavljević, general Novak, muljanski načelnik Pasković i velik 
broj uglednih građana“. Sljedila je neizbježna večernja zabava u općinskom 
perivoju u kojem je domaćin — Hrvatski sokol u Kotoru pogostio brojne uzvanike. 
Nazdravljalo se hrvatskoj i srpskoj slozi, večer je prštala optimizmom.?* Društva u 
Kotoru su bila upućena jedno na drugo jer su u početku dijelili iste učitelje 
gimnastike. 

Suradnju 1 bliskost hrvatskog i srpskog sokolstva u Boki potvrdili su i drugi 
događaji. Na prvoj javnoj vježbi Srpskog sokola iz Herceg Novog, prigodom 
savinske svečanosti, ,bratski Hrvatski Soko iz mjesta korporativno je učestvovao te 
je bratski primljen i u večer svečano ispraćen“.“* Na blagoslovu barjaka Srpskog 
sokola u Kotoru početkom rujna 1912. sudjelovali su korporativno HS Herceg 
Novi i Kotor te odjeli iz Dubrovnika i Budve." Prilikom povratka s izleta u Perast, 
hercegnovski Hrvatski sokol je bio koncem kolovoza 1913. burno pozdravljen 
prilikom prolaska kroz Kamenare ,od braće Srba.. rasvjetom i raketama“ 2? 
Spomenuti I. srpski slet župe na Primorju okupio je i velik broj hrvatskih sokolova. 
Uz brojna izaslanstva Hrvojeve, Krešimirove, Paližnove župe, prisustvovali su i svi 
hrvatski sokolovi iz Boke. ,,Naš srpski slet bio je po tome u stvari čista, prava i 


veličanstvena manifestacija Srpsko-Hrvatskog sokolstva na našem Primorju.“? Na 





> HS, br. 9 / 1912., str. 146 

** Dubrovnik, br. 36 / 05.09.1912. 

*" Hrvatski sokol u Kotoru nije mogao razviti svoj barjak jer nije posjedovao vlastitog doma, što je 
bio preduvjet. 

* HS, br. 10 / 1913, str. 137 

* Dubrovnik, br. 42 / 16.10.1913. 

pogrebu Milorada Matovića u Dobroti sredinom travnja 1914., koji je preminuo u 
Trstu poslije kratke bolesti u 26-oj godini (bio je angažiran u dobrotskoj 
Slavjanskoj Čitaonici), prisustvovali su i odaslanstva Hrvatskog i Srpskog sokola iz 
Kotora (NL, br. 31 / 18.04.1914.). Narodni list je početkom svibnja 1914. najavio 
zajedničku sokolsku akademiju s plesom Hrvatskog i Srpskog sokola u Herceg 
Novom, koja se održavala u tamošnjem Hrvatskom domu (NL, br. 35 / 
02.05.1914.). Na Trojičin dan 1914. u Budvi prigodom prvog javnog istupa 
tamošnjeg Srpskog sokola ,niđe ti oko nije moglo zazreti srpsku trobojku bez 
bratske hrvatske“.*“ Upravo je prednjačila suradnja društava u Herceg Novom, a 
najviše se istaknula organizacija zajedničkog izleta u Bijelu, čija je svrha bila 
poduprijeti rad tamošnjeg novoosnovanog Srpskog sokola. 

»Nekoliko časaka prije 1 sata pos. podne uputiše se naši sokoli, svrstani u jednu 
četu, iz Hrvatskog doma, sa muzikom hrvat. Sokola do na pristanište. Na čelu 
povorke stupali su starješine hrv. Sokola Ivan DeMattei i Josip Kosio te srpskog 
Sokola brat Jovo Sekulović. Četom je zapovijedao na polasku prednjak hrv. sokola 
brat N. Doneš, a na povratku vođa srp. Sokola brat Risto Rundo.. Okolo 2 12 sata 
pos. pod. četa je stigla pred sokolanu bratskog bijelskog Sokola.. Dirljivo je bilo 
viđeti dolazak složne braće u jedno čisto i isključivo srpko mjesto, iskićeno i 


hrvatskim trobojnicama a sviranjem muzike hrvat. sokola — srpskom koračnicom.“ 


Poslije odmora uslijedile su vježbe društava iz Herceg Novog i Đenovića, a potom 


i objed na kojem su dugo nazdravljalo zajedničkoj suradnji. Uslijedio je povratak. 


»Četa je prevalila put od Bijele do Hercegnovog u neprestanom oduševljenju i 
pjevanju hrv. i srp. pjesama i divnom sviranju vrijedne muzike hrvat. sokola. Nešto 
iza 7 sata četa je bila pred hrvat. domom u Hercegnovom gdje je bio razlaz, ali se 


braća ne htjedoše razići nego složno zajednički, odkrivenih glava odpjevaše ,,Oj 





3 Isto, br. 17 / 18.06.1914. 

Slaveni“. Dostojanstveno, mirno, složno, bratski izveo se i završio ovaj mali ali 
puno značajni zajednički izlet, na kome smo došli do još tvrđeg uvjerenja da su nas 
samo umjetne pregrade tako dugo rastavljale i da nema te sile koja bi nas mogla 
skrenuti sa puta bratske ljubavi i sloge pa makar se sve ovo našim ,,usrećiteljima “ 


i ne sviđalo! Srbin“ (Dubrovnik, br. 44 / 30.10.1913.) 


U Herceg Novom se već u ožujku 1913., na inicijativu Jova Sekulovića, staroste 
Srpskog sokola, osnovao zajednički odbor članova uprave dvaju sokolskih društava 
za rješavanje ,,važnih stvari“.?! Kasnije će se ustvrditi kako su spomenuta društva 
bila ,,Žarišta nacionalnih težnji“.?? Sve u svemu, činilo se da je na sokolskom polju 
vladala iskrenost i otvorenost u odnosima Hrvata i Srba. To će potvrditi i događaji 
koji će uslijediti po svršetku I. svjetskog rata u novoj jugoslavenskoj zajednici. 
Naime, kotorski Hrvatski i Srpski Soko bit će prva sokolska društva u Kraljevstvu 
SHS koja će u ožujku 1919., na inicijativu Hrvatskog sokola, i prije samog poziva 


Novosadskog sokolskog sabora, odbaciti plemenske prefikse i ujediniti se u 


zajednički ,,Jugoslavenski Sokol“. 


3.2. Bokokotorska stvarnost — društveni, politički i gospodarski kontekst 

Premda austrijski posjed (od 1814.), Boka kotorska sve do aneksije Bosne i 
Hercegovine 1908. predstavlja geografski, ali i politički 'corpus separatum'.?? 
Austrijsku vladavinu je obilježilo opće gospodarsko nazadovanje, što se ponajprije 
ogledalo u propasti jedrenjačkog pomorstva i nespremnosti, ali i namjernom 
kočenju uvođenja parobrodarstva. Naime, u drugoj polovici 19. st. Boka je 


odabrana za veliku luku austrijske ratne mornarice, pa je čitav zaljev Boke postao 


vojno-strateški važan, što je samo po sebi isključilo razvoj civilnog sektora, a 





"IP, V, Kovačević, ,,25 godina Sokolskog društva u Kotoru“, GB, br. 173 / 25.4.1936. 

** Osnivanje prvog Jugoslavenskog sokola u Kotoru“, GB, br. 28 / 3.6.1933. 

* Od Dalmacije je bila odijeljena uskim primorskim pojasom Sutorine; I. Crkvenčić — A. Schaller, 
Boka kotorska: društveno-političke promjene i razvoj etničkog sastava do 1918., Hrvatski 
geografski glasnik (HGG), Zagreb, 2005., 67/2, str. 112-113 

donijelo brojne objekte vojne infrastrukture i značajan udjel stranih državljana 
(1910. — 16.7%). 

Mnogi novinski dopisi ocjenjuju gospodarsku situaciju u Boki kotorskoj ,na rubu 
propasti“. ,J/Teško je nanizati sve bjede koje tište ovaj čaroban naš kraj. Jadan je 
seljak spao na najviše grane siromaštva.. Oskudijeva najbitnijim uvjetima.. Zar 
propale one dvije tvornice u Tivtu (misli se na Dalmatinske tvornice cigle — op.a.) 
označuju razvitak i napredak njezin..“. Dopisnik M.B. vidi uzroke ovoj situaciji u 
nedostatku svjesnih i naprednih pojedinaca. ,,Da je Boka svojina kojeg drugog 
naroda, cvala bi!“. Nestašica nacionalne svijesti, ikakvog doticaja s kulturom 
uzrok je i moralne propasti Boke, zaključuje M.B.*“ Ipak bilo je naznaka i pomaka 
na tom području. Pred početak rata puštena je u promet 'automobilska sveza! 
Dubrovnik-Kotor, u zaljevu je navraćalo sve više turista parobrodovima, položen je 
kamen temeljac za gradski vodovod u Kotoru, gdje je i pokrenut rad tvrtke 'Umrath 
i Drugi iz Praga s proizvodnjom najmodernijih konstrukcija lokomobila, 
Dalmatinske tvornice cigle su udružene u kartel i započele su pozitivno poslovati.. 
Sveukupno gledajući, ipak malo i nedovoljno, ali i prekasno da bi to obični 
bokeljski puk osjetio u razdoblju Austro-Ugarske. 

Područje Boke administrativno je obuhvaćalo kotar Kotor podijeljen na 12 općina“ 
i tri sudbena okruga (Kotor, Herceg Novi i Risan). Prema popisu stanovništva iz 
1910. na ovom području živi 22.823 stanovnika, od toga najviše u općini Kotor 
(5.978). Kotor je uostalom bio središte Boke s najvećim brojem institucija — 
upravnih civilnih i vojnih, ali npr. u popisu iz 1900. nema niti jedne ustanove 
gospodarskog karaktera!“ Velika većina zaposlenih u vojnim službama bili su 
strani državljani, što je predstavljalo dodatnu otežavajuću okolnost za zapošljavanje 


(preživljavanje) domaćeg stanovništva. Prema vjeroispovijesti većinu je 





* CH, br. 80 / 07.10.1911. 

+ Herceg Novi, Luštica, Kotor, Dobrota, Krtole, Lastva, Muo, Prčanj, Stoliv, Tivat, Risan i Perast 
* 1, Crkvenčić — A. Schaller, Boka kotorska: Etnički sastav u razdoblju austrijske uprave (1814- 
1918), HGG, Zagreb, 2006., 68/1, str. 57-59 

predstavljalo katoličko stanovništvo (1910. — 57%), dok je pravoslavaca te iste 
godine bilo 40.9%.*" Srpskohrvatskim jezikom 1910. govorilo je 86%, njemačkim 
4%, talijanskim 4%, ostalim 6%. Metodom složenog križanja (podataka o 
vjeroispovijesti i jeziku) Crkvenčića 1 Schallera, na etničkoj karti tadašnje Boke 
(1910.) u Perastu je bilo 70.4% Hrvata, 56.2% u Kotoru, a 54.4% u Herceg 
Novom. 

Na političkoj sceni hrvatskog korpusa tih se godina osjećalo dvojstvo, koje je 
proisteklo iz rascjepa Stranke prava. Pravaštvo se u Boki javilo početkom 
devedesetih 19. st., i to pod jakim utjecajem Frana Supila i njegove ,,Crvene 
Hrvatske“. Ipak, ono će tek 1907. zadobiti organizacijsku formu. M. Diklić 
zaključuje kako se nisu željeli zamjeriti pravoslavnom pučanstvu.?? Umjesto 
samostalnog djelovanja, bokeljski pravaši biraju tiješnju suradnju s narodnjacima i 
drugim Hrvatima, ponajprije za sprovođenje izbora za općinska vijeća, Dalmatinski 
sabor i Carevinsko vijeće. Rascjep unutar Stranke prava 1905., onemogućio je 
daljnja nastojanja u tom pravcu. Slijedeći 'politiku novog kursa' koja je propagirala 
hrvatsko-srpsko političko zbližavanje i upozoravala na njemački prodor prema 
Istoku, ujedinile su se Stranka prava i Narodna stranka u Hrvatsku stranku. 
Program nove stranke udaljio je dio članstva Stranke prava, te će isti formirati novu 
pravašku stranku, koja će se protiviti slavenskom zbližavanju i počesto raspirivati 
mržnju prema Srbima. I u Boki kotorskoj su se uskoro raslojile pravaške pristalice. 
Sredinom 1907. oni radikalniji su se okupili te su u Mulu, tradicionalnom 
pravaškom uporištu, održali osnivačku skupštinu Stranke prava za Boku. Na 


skupštini, koja je žestoko osudila politiku novog kursa i austrugarsku dualističku 


57 Katolici su imali većinu u općinama Kotor, Dobrota, Lastva, Muo, Prčanj, Stoliv, Tivat i Perast, 
dok su pravoslavci imali većinu u Herceg Novom, Luštici, Krtolama, i Risnu. U gradovima Kotoru, 
Herceg Novom i Perastu katolici čine većinu 1910., a pravoslavci u Risnu; Isto 

* U mjestima Krašić, Bogdašići, Lepetane, Mrčevac, Špiljari, Donja Lastva, Gornja Lastva, Gornji 
Stoliv, Đurići, Kostanjica i Strp — Lipci Hrvati su imali gotovo 100%-tnu većinu, a u Škaljarima, 
Dobroti, Muu, Donjem Stolivu, Prčnju i Tivtu tročetvrtinsku; Isto, str. 65-69 

%M. Diklić, Pravaštvo u Boki kotorskoj, Zbornik Hrvati Boke kotorske, Orebić, 2003., str. 145-146 

politiku, izabran je javni bilježnik Ivan DeMattei za predsjednika.““ Ipak, 
zanimljivo je da će isti taj De Mattel biti starješina Hrvatskog sokola u Herceg 
Novom od 1911., a riječ je o društvu koje je dalo značajan obol u slavenskom 
zbližavanju Boke. Ovaj bi podatak mogao sugerirati kako se DeMattei u 
međuvremenu predomislio ili da hercegnovski pravaši nisu bili toliko nacionalno i 
politički isključivi. Na drugoj strani, koja je i prevladavala, bile su pristaše 
Hrvatske stranke. Dr. Ante Miladinov i Marko Šarić iz Kotora su 1911. bili 
članovima upravnog odbora te stranke na razini Dalmacije. Općenito gledajući, 
naprednjaštvo je imalo dosta pobornika, što možemo suditi i prema broju dopisa 
koji prozivaju klerikalizam (usko povezan uz Stranku prava, koju su zbog 
predsjednika don Ive Prodana nazivali i 'strankom mantijaša'), uzdižu jedinstvo 
Hrvata i Srba, slobodnu misao... 

Na političkoj sceni Kotora i Boke bila je aktivna i Srpska stranka, koja je zastupala 
pravoslavno stanovništvo, počesto surađujući s pristašama Hrvatske stranke i 
Napredne omladine. No, smrću istaknutih stranačkih prvaka Save Bjelanovića i 
Antuna Fabrisa stranka je prestala djelovati. ,,Srbi na Primorju odjednom ostadoše 
kao stado bez čobana i svak udrio na svoju stranu“. Upravo se tih predratnih 
godina razvija velika rasprava u tisku, ponajviše 'Dubrovniku' koji je bio glasilo 
dubrovačkih Srba, o potrebi i načinu ponovne organizacije stranke Srba na 
Primorju.“ Treća opcija je bila talijanaška, koja je djelovala kroz svoje društvo 


Lega nazionale', a okupljala je uglavnom državne činovnike. 


“Isto, str. 147-8 

“! Dubrovnik, br. 39 / 25.09.1913. 

*“ Na skupštini u Zadru sredinom veljače 1912., koju su inicirali srpski poslanici u Carevinskom 
vijeću i Dalmatinskom saboru, donesen je načelni program Srpske narodne stranke na Primorju. 
Jedna od točaka programa govori: ,,Srpska narodna stranka na Primorju smatra Hrvate kao rođenu 
braću i prema tome doprinijeće da se svijest o narodnom jedinstvu ojača u ljubavi i težnjama za 
postignuće zajedničkih ideala“. Program je u Dubrovniku' kritiziran kao zastarjeli (nije se maknuo 
od sintagme 'Balkan i balkanski narodi'), apsolutistički (nedodirljiv položaj poslanika), uskogrudan 
(zanemaruje se položaj širokih narodnih masa) i neprovediv (Dubrovnik, br. 9 / 29.02.1912.). I, 
uistinu, stranka nije zaživjela. 

Kroz nastajanje i rad kulturno-umjetničkih društava ogledala se nacionalna 
homogenizacija i politička integracija slavenskog stanovništva u Boki kotorskoj. 
Prema S. Obadu, taj se proces kod hrvatskog naroda može pratiti od kraja 18. st. te 
ga on dijeli u nekoliko faza: 1. (elitistička) faza traje od kraja 18. st. do 1848. 1 
zahvaća samo crkvenu i svjetovnu elitu, 2. faza traje do osamdesetih godina 19. st., 
a odlikuju je društva 'slavjanskog' duha, širokog društvenog kruga te 3. faza do 
početka I. svjetskog rata. Ta je faza započela jačanjem i širenjem srpske nacionalne 
svijesti nakon posjeta Vuka Karadžića Boki i naročito nakon okupacije Bosne i 
Hercegovine 1878. Mlađi Srbi izlaze iz 'slavjanskih' i osnivaju srpska društva. U 
kašnjenju za srpskom, i hrvatska nacionalna svijest počinje jačati u ovoj fazi. 
Posljedica je to djelovanja političkih stranaka — Narodne stranke, Stranke prava i 
Čiste stranke prava, društava: Matice dalmatinske, Matice hrvatske i Družbe sv. 
Ćirila i Metoda, ,,primanjem i čitanjem izdanja.. njihovom suradnjom u hrvatskom 
tisku“ (Obad, 2003., str. 431). Krajem 19. st. 1 početkom 20. st. nastaju brojna 
hrvatska društva raznih profila po Boki. U mnogim društvima s hrvatskim 
predznakom djeluje i pravoslavno stanovništvo, ali i obrnuto. 

Sokolska društva su se, u odnosu na ostala društva, konstituirala relativno kasno. 
To se ponajprije može 'zahvaliti' neslozi političara. Kao što je već prije istaknuto, 
hrvatski politički korpus Boke kotorske u tom razdoblju nije bio ujedinjen. 
Prilikom prvih pokušaja oformljavanja Hrvatskog sokola u Kotoru 1910. ispriječile 
su se izvjesne političke prepreke. ,,Radili su marno, ali im je strančarenje 
stavljalo prepona i to je zastalo“ (HS, br. 9-10 / 1910., str. 151). Dopis u Crvenoj 
Hrvatskoj izdvaja naprednjake kao poticatelje pokretanja rada Sokola, a pravaše 
kao one koji svojski koče takvo što: ,,U Sokolu moraju, istina je biti svi Hrvati ali 
Jamozni pravaši ne će, da zajednički osnuju Soko, ali ovim čijim težnjama ovi 
robuju, ne stoji to u prilog. Njihovi gospari ne će, da se oni osvijeste već da im 


služe gadno njihovim nama pogubnim ciljevima“.“* Da su u sukobima pravaša i 





43 CH, br. 67 / 20.08.1910. 

naprednjaka u Boki kotorskoj bili uključeni izravno i sokolaši, svjedoči i crtica iz 
tadašnje periodike. Hvaleći uspjelu zabavu Hrvatskog sokola u Kotoru početkom 
siječnja 1912. i njezine organizatore, Crvena Hrvatska zastaje kod imena starješine 
R. Peručića i tajnika S. Giunia ističući: ,,Svi napadaji na ovu dvojicu u poznatom 
listu posve su neosnovani i lažni“ (CH, br. 4 / 13.01.1912.). Riječ je očito o 
suparničkoj Pravoj Crvenoj Hrvatskoj, koja je zastupala pravašku politiku i očito 
uzela na zub naprednjačke lidere kotorskog Sokola. Suradnja hrvatskih i srpskih 
sokolskih društava Boke bila je uvijek isticana kao najistaknutiji primjer slavenske 
uzajamnosti, a što su pravaški orijentirani Hrvati uzimali za zlo. No, nije riječ o 
isključivo crno-bijeloj situaciji. Na čelu HS-a u Herceg Novom stoji De Mattei, 
jedan od najistaknutijih pravaša Boke, ali navedeno društvo, svejedno, blisko 
surađuje sa srpskim društvom u gradu. Prigodom izleta HS-a iz Kotora u Tivat, 
,sokolsko gnijezdo pravaša“, kako mu tepa pravaško glasilo 'Hrvatska kruna, 
prima oduševljeno i ,,uzhićeno.. naš Hrvatski Soko iz Kotora“.“ Dakle, bez obzira 
na izvjesne trzavice u početku, hrvatski narod u Boki, premda različitih političkih 
stajališta, u cjelini prihvaća sokolsku ideju. Važno je spomenuti kako upravo u 
vrijeme pokretanja sokolskog rada u Boki krajem 1911., nastaje rascjep unutar 
Hrvatskog sokolskog saveza. Buntovni pravaški sokolovi nakon niza incidenata u 
pojedinim dalmatinskim društvima posežu za stvaranjem Pravog hrvatskog sokola, 
tj. paralelnog saveza — Hrvatske sokolske zajednice (HSZ). ,,Što nas je navelo na 
istup iz hrvatske sokolske organizacije, pitaće se mnogi.. Sokolstvo je narodna 
inštitucija i mora služiti onom narodu od kojega se i rekrutiraju sokolske čete.. Mi 
smo mnogo izdajničkih hitaca parirali, dosta smo ih gorkih popili i ne htjedosmo u 
javnost iznašati.. Nami je bilo teško pri srcu... nami prvim osnivačima i širiteljima 
sokolske ideje u Dalmaciji!.. Prave se ,srbijanske“ manifestacije. čuje se 
protukatoličkih poklika.. Cijela pak Hrvojina župa diše po slavosrpsku.. nas vodi 


plemenita namjera, da sve ono što je još zdravo i pošteno okupimo u naše 





“ Hrvatska kruna (HK) — Zadar, br. 61 / 26.06.1912. 

redove.“ Iako u Boki neće doći do dezintegracije u postojećim hrvatskim 
sokolskim društvima, tj. do odvajanja buntovnika i osnivanja Pravog hrvatskog 
sokola, Hrvatska katolička mladenačka društva u Perastu, Mulu, a vjerojatno i u 
Kotoru, bit će članovi spomenute zajednice.“ Naime, ova je organizacija s ciljem 
širenja svojeg utjecaja i okrupnjavanja hrvatske pravaško-katoličke scene u svoje 
redove primala i spomenuta katolička društva, s obzirom da su imala svrhu da uz 
duševni gaje i tjelesni odgoj u katoličkom i hrvatskom duhu. Obad u svojem radu o 
hrvatskim društvima Boke spominje ova tri društva koja su djelovala do početka 
rata. Za peraško navodi kako je 1912. imalo 29 članova, a za kotorsko prvog 
predsjednika — Tripu Tomasa.“ Znakovito je da su ova tri društva osnovana 1911., 
što se može dovesti u najužu vezu s osnutkom HSZ-a. Na stranicama glasila HSZ-a 
»pravi Hrvatski Sokol“ spomenute su i dvije notice o djelovanju ovih bokeljskih 
društava. Za društvo u Mulu navodi se kako je uvedena ,,sistematična tjelovježba, 
koja se prekinula radi ružih vremena, jer je prednjacima iz Kotora bilo nezgodno 
zalaziti, te je po tome i zapeo ove zime sav rad u društvu, što se nadamo, da će opet 
oživjeti na proljeće“. Za peraško društvo se ističe kako se upravo započela uvoditi 
gimnastika te kako ima sve preduvjete za uspjeh. ,,Dobro napreduje, a zauzimlje se 
za nj i mjesni župnik“. Vijesti iz Boke su pobudile optimizam, pa se zaključuje 
kako bi za Boku kotorsku bilo dobro osnovati posebnu župu unutar HSZ-a ,jer se u 
Boki društva, danomice množe“.* Ovaj optimizam je ipak bio neutemeljen te nije 
bilo novoosnovanih društava u Boki, a time niti ustroja posebne župe. I sama 
Hrvatska sokolska zajednica je zapala u stagnaciju - očekivao se veliki priljev svih 
sokolaša pravaške provenijencije, ali se priključio tek manji broj. Glavnina 


poklonika se zadržala u široj splitskoj regiji, a veći dio klera (od kojeg su oni 





# Pravi Hrvatski Sokol (PHS) — Split, br. 1, 1.12.1911. 

* U radu ,Hrvatski sokol Boke kotorske u razdoblju Austro-Ugarske monarhije 1911-1914“, 
objavljenom u Godišnjaku Pomorskog muzeja u Kotoru (br. 55/56), pogrešno sam zaključio kako 
Hrvatska sokolska zajednica nije djelovala na prostoru Boke 

“" Obad, 2003., str. 433-4, 435, 437 

* PHS, br. 4 / ožujak 1912., str. 4 

očekivali najveću potporu) je mlako reagirao na njihovu organizaciju. Ubrzo je 
uslijedilo 1 okončanje djelovanja početkom I. svjetskog rata. 

»Hoćemo da se snažno suprotstavimo klerikalnom pregnuću.. Klerikalna najezda 
pod firmom nekog nacionalnog radikalizma utire put svojim težnjama.. Naše 
antiklerikalno djelovanje biće radikalno.. Mladi smo, puni snage i odvažnosti..“, 
nedvosmislena je poruka jednog bokeljskog naprednjaka pod pseudonimom ,,B. a.“ 
spomenutim organizacijama, a jasno svjedoči o izuzetno napetom odnosu ovih 
dvaju blokova. Antiklerikalnost, kao jedna od važnijih stavki u naprednjačkoj 
ideologiji, bila je raširena i u sokolskom pokretu. Iz Katoličke crkve prozivalo se 
ovaj pokret i njegovog duhovnog oca M. Tyrša kao oličenja bezboštva 1 
materijalizma. Strah od liberalizma, čije je slobodoumlje, vjera u napredak i 
demokratizam temeljeno na racionalnim i pozitivističkim postavkama proželo 1 
sokolstvo, nagnao je Crkvu da posegne za formiranjem vlastite gimnastičke 
organizacije pod nazivom ,,Orlovi“ (sukobljavanje simbola!) te na taj način 
odgovori 'odkatoličenju' mladih, kako su shvaćali rad sokola. Orlovski pokret je 
nastao već krajem 19. st. u Češkoj, a do I. svjetskog rata se proširio po slovenskim 
zemljama i Poljskoj. HSZ je u Hrvatskoj i Dalmaciji bio svojevrsni pandan takvoj 
organizaciji. 

Antitalijanaška orijentacija je, inače, bila prevladavajuća karakteristika čitavog 
dalmatinskog sokolstva, ali u Boki nije naročito dolazila do izražaja jer talijanaši 
nisu predstavljali toliko jaku grupaciju, kao u nekim drugim sredinama Dalmacije. 
U Boki je više dolazila do izražaja antiaustrijska crta, koja je dosegnula vrhunac 
pred sam početak rata. Prigodom sokolskog sleta u Budvi, u lipnju 1914., skinuta je 
sa crkve sv. Ivana austrijska i postavljena hrvatska zastava.“ U Budvi je tih godina 


vladao oštrom rukom povjerenik Mate Bulić?“ kojeg se prozivalo i za 





* Obad, 2003., str. 434-435 

* Zanimljivo je kako će taj isti Mate Bulić krajem tridesetih postati osoba od povjerenja Hrvatske 
seljačke stranke te će mu biti povjerena, ponovno, povjerenička funkcija u tada novoformiranoj 
Ispostavi Banske vlasti Banovine Hrvatske u Splitu. Sada u sasvim drugom političkom okruženju, 

onemogućavanje rada društvima s hrvatskim predznakom. Austrijske vlasti su s 
velikom nelagodom promatrale razvoj sokolske organizacije, videći u njoj opasnost 
za opstanak dualističke Monarhije. ,,Sokolska ideja kao antiteza habsburštvu“! bila 
je predvodnikom oslobađanja i nametanja slavenskog elementa kao jednako važnog 
u njemačko-mađarskom carstvu. Vlasti, stoga, koče organiziranje sokolskih 
društava, odugovlače s odobravanjem pravilnika vraćajući ih na doradu. Državni 
organi budno bdiju nad djelatnošću sokolske organizacije i kretanjem istaknutih 
sokolskih radnika, što će se naročito osjetiti pred i nakon početka rata. Sredinom 
rujna 1913. u Herceg Novom se održavala javna vježba župe Gundulić, a tisak je 
zabilježio: ,,Svakome je upalo u oko, da je toga dana.. bilo mnogo žandara i 
detektiva, koji su revno uredovali“.*" Za proslave Zrinsko-Frankopanskog dana u 
Herceg Novom početkom svibnja 1914. u zadnji čas je zabranjena velika povorka 
po gradskim ulicama do katoličke crkve.** Nakon proglašenja rata Kraljevini Srbiji 
u srpnju 1914, obznanom namjesnika potpuno je obustavljena djelatnost društava — 
uglavnom srpskog predznaka. Bila je riječ o svim sokolskim društvima — Srpski 
soko u Kotoru, Bijeloj, Budvi, Herceg Novom, Đenovićima, Paštroviću i Risnu, 
kao i Srpska sokolska župa na Primorju. Ukinuta su i preostala srpska društva 
(domovi, čitaonice..). Ostala društva, i ona hrvatskog predznaka, su se po inerciji 
događaja privremeno ili trajno ugasila. Istaknuti sokolski radnici su bili proganjani 
od austrijske policije, naročito prof. Antun Belas u redovima hrvatskih i prof. 
Vicko Tripković i Bogomil Jovović u redovima srpskih sokola. Imovina sokolskih 
društava je konfiscirana. U tvrđavi sv. Ivana i na Mamuli su internirani neki 
politički opasni' lokalni funkcioneri i zastupnici. Nastupila su teška vremena i za 


Boku i za čitavu Europu. 





dobro obavlja posao za vladajući HSS. Očito, odan i vjeran činovnik svakoj vlasti. Vidi: T. Barčot, 
Ispostava Banske vlasti Banovine Hrvatske u Splitu 1939-1941, Radovi Zavoda za povijesne 
znanosti HAZU u Zadru, Zadar, 2006. (48), str. 667-702 

5! P, V. Kovačević, ,,25 godina Sokolskog društva u Kotoru“, GB, br. 173 / 25.04.1936. 

* Dubrovnik, br. 38/18.09.1913. 

* “Dvadeset i pet godina rada Sokolskog društva Bijela", GB, br. 230 / 19.06.1937. 

U srpnju 1914. kotorski furtimaši' su planirali prirediti protusrpske izgrede u 
Kotoru dovevši ,,nekoliko Škaljara i Muljana.. nekoliko arbanasa i probisvjeta“, no 
demonstracije su neslavno propale na vijest o dolasku seljaka iz Grblja.?“ I tako je 


još jednom slavenska uzajamnost potvrdila svoju ukorijenjenost u Boki. 


3.3. Tjelovježba 

Nakon izgnanstva u srednjem vijeku, nastupom humanizma i renesanse tjelovježba 
ponovno dobiva pravo javnosti. S aktualiziranjem antičke baštine, ponovno 
oživljava svijet golih grčkih atleta i gimnaziona, nameće se vrijednost i nužnost 
gimnastike. Doprinijeli su tome i radovi Komenskog, Locka, Russeaua, Falenbera, 
Bezedova i drugih. Početkom 19. st. razvija se u njemačkim zemljama društvena 
tjelovježba, u sklopu koje će se razviti i sokolski pokret. Sokolstvo je, inače, 
nastalo u prvom razvojnom stupnju tjelesnog odgoja — etnocentrizmu“, razdoblju 
od kraja 18. st., koje je obilježeno sukobom starog i novog svijeta. Iz tog sukoba 
proizlaze nacionalni pokreti, a i potreba za nacionalnom vojskom (time i 
odbacivanjem profesionalne vojske). Potreba fizičke spreme budućih vojnika 
potaknut će nastanak vojne gimnastike, a na tom tragu će stvarati i M. Tyrš. Njegov 
tjelovježbeni sustav, temeljen na njemačkoj tjelovježbi, nije donio bitne tehničke 
novine“, ali je iskočio svojim odgojno-političkim ciljevima. Oni su se naročito 
mogli zamjetiti na masovnim  sletovima, koji su predstavljali vrhunac 


tjelovježbenog rada u društvu kada se on prezentirao širokoj javnosti. Tjelovježbeni 


* CH, br. 22 / 18.07.1914. 

> Z. Savić - D. Savić, Sokolstvo — The national and political movement or a political party, Facta 
universitatis — Series: Fhysical Education, Fakultet za fizičko vaspitanje u Nišu, br. 6, 1999. 

* Tyrš je svoj sustav podijelio u četiri osnovne skupine vježbi: 1. vježbe bez sprava ili bez pomoći 
(proste i redovne vježbe); 2. vježbe pomoću sprava: a) sa spravom (bučicama, batinama, čunjevima, 
b) na spravama (vis — izmjena visa, potpor — izmjena potpora, sjed — izmjena sjeda, pomicanja, 
njihanja, okreti, uzmaci, upori, premaci, kovrtljaji, metanja i izdržaji); 3. vježbe provedive pomoću 
drugih (skupine, raznosti) te 4. borilačke vježbe (hrvanje, šakanje, mačevanje, otpore, potezanja i 
pritiskivanja). 

stup u svakom društvu je bio prednjak, koji je, kao što mu i ime govori, prednjačio 
u gimnastici i predvodio vježbama.?? 

U Kotoru gimnastika nije došla tek sa sokolstvom, ona već organizirano postoji kao 
relativno obligatan' predmet na Višoj gimnaziji. U Dalmaciji se još vježbalo na 
Višim gimnazijama u Dubrovniku, Splitu i Zadru, ali neobligatno' (!), dok je 
jedino na splitskoj Višoj realki gimnastika bila obvezna. Tako su 1907. na Višoj 
kotorskoj gimnaziji vježbali dva odjela (ukupno 150 učenika) 2 sata na tjedan pod 
vodstvom profesora nautičkih škola Antuna viteza Badena. Vježbalo se na 
vojničkom vježbalištu u Benavi, ali i u veslanju na posebnoj školskoj lađi.** Od 
1909. vježba se 4 sata tjedno, ali broj učenika pada na 39 (HSK, 1909.). 1911. 
godine broj učenika raste na 93 (više nego u Dubrovniku i Zadru).“ Sljedeće 
godine gimnastiku preuzima novi profesor Marin Gavranić, istaknuti kotorski 
sokolski radnik, i upravo tu nastaje poveznica sa Hrvatskim sokolom, a uz veslanje 
počinje se vježbati i streljaštvo““ (HSK, 1912.). Tadašnji 61 učenik — gimnastičar se 
1913. gotovo udvostručava (103 učenika na gimnastici), s napomenom da 
gimnastika u I. i II. razredu postaje obvezna — sveukupno vježbaju tri odjela 6 sati 
na tjedan (HSK, 1913.). Dakle, može se pratiti jedna uzlazna putanja razvoja 
školske gimnastike — kako u njenoj obveznosti pohađanja, povećanju sadržaja 
(veslanje 1 streljaštvo) i tjedne satnice. Značajni pomaci se odvijaju upravo u 


'mandatu' Marina Gavranića, spone sokolstva i školske gimnastike. 


*" Pri tome je morao paziti na izvjesna pravila: 1.vježbaj postepeno (tako da nove vježbe nastaju 
genetički); od lakšega težemu; od poznatog nepoznatom; od jednostavnog složenom; 2. obučavaj 
zorno («imenuj svaku vježbu prije nego je pokažeš; poslije je rastumači i razjasni»); 3. prosuđuj 
izvedbe i ispravljaj greške; 4. ponavljaj; 5. iskoristi vrijeme na raspolaganju. 

* HSK, 1907. 

* HSK, 1911. 

% Pojava streljaštva u školama nije baš oduševila neke starije Kotorane. Tako jedan pod 
pseudonimom 'Starina' piše u dopisu 'Jedna mana naše mladeži': ,,Biće vam zaista poznata najnovija 
reforma vladina, da se po školama uče đaci pucanju. Iako je slobodan predmet, ovamo ih se je 
veoma velik broj upisao. Lijepo je znati baratati puškom, učiti oko vještom gađanju, ... ali to se 
može, mislim, postići i drugdje“; CH, br. 7 / 24.01.1912. 

Već tri tjedna vježbamo..“ riječi su dopisa iz Kotora, kojim je jasno naznačeno 
kako je i prije formalnog osnutka društva počelo redovno vježbanje.“ No, 
ispriječio se problem nedostatka adekvatnih prostorija za tjelovježbu. Zahvaljujući 
naklonjenosti Općinske uprave ,koja nam je u pomanjkanju prostorija ustupila 
vjećnicu (!) za vježbu“, osigurao se je ipak kakav-takav redoviti ritam vježbi.“ 
Kasnije se vježbalo i u dvorištu franjevaca te na Puču u Škaljarima.“ Češki sokoli 
Holan, Prohaska i Babaček, za vrijeme svog vojnog odsluženja u Kotoru, pružili su 
prvi uvid u sokolsku gimnastiku i Hrvatskom i Srpskom sokolu u gradu.“ 

Za prvog vođu kotorskog Hrvatskog sokola izabran je Ferdinand pl. Ghetaldi. 
»Njemu valja izraziti dužno priznanje, jer se on sa svim marom i najvećom 
požrtvovnošću brine oko napredovanja našeg Sokola.. njegovo nastojanje ne samo 
da zaslužuje svaku pohvalu.. Osobito nas veseli da ga je u dio palo imenovanje 
vođom, koje iz srca željasmo, budući da se je od osnivanja uvijek trudio i radio za 
Sokol“ (CH, br. 77 / 27.09.1911.). Prvi nastup kotorskih sokolova pod vodstvom 


Ghetaldija održao se na društvenoj akademiji početkom siječnja 1912. 


Iza toga slijedile su vježbe pomlatka sa zastavicama pod vodstvom br. prednjaka 
A. Bijelića. Te su se vježbe općinstvu u velike svidjele, jer je bilo uprav milota 
gledati djecu od 6-14 godina, kojom tačnošću vježbaju. Iza njih je nastupila četa 
pod vodstvom br. vodje F. Ghetalda prostim vježbama sa I. hrv. svesok. sleta u 
Zagrebu. Po njihovom se vježbanju moglo presuditi, koliko su mara i truda uložili, 
da u tako kratkom vremenu — boreći se s početka s nestašicom prostorija — 
dotjeruju do te tačnosti izvedbe. Za prostim vježbama izveli su članovi čete tri 
skupine, koje su svojim sastavom i okretnošću vježbača učinile najbolji utisak.“ 


(HS, br. 1/1912.) 





5 KS, br. 9-10 / 1911., str. 137 
%2 Isto, br. 3 / 1912., str. 53 
8 PV, Kovačević, ,,25 godina Sokolskog društva u Kotoru“, GB, br. 173 / 25.04.1936. 
64 
Isto 

Citirani novinski tekst spominje i četu od 49 sokolova — gimnastičara i 35 
pripadnika sokolskog podmlatka, odnosno djece od 6 do 14 godina. Nema spomena 
o ženskim članicama. Spomenuti je tekst dosta važan jer nam otkriva niz podataka 
o počecima tjelovježbe u kotorskom Hrvatskom sokolu — ustrojavanje podmlatka, 
postojanje prednjaka Bijelića i repertoar, tj. vježbanje prostih vježbi sa I. hrvatskog 
svesokolskog sleta u Zagrebu 1906. 

Početkom siječnja 1912. vođa Ghetaldi je podastrio svoj izvještaj o dotadašnjem 
radu zaključujući ,kako je dosta učinjeno prema silama i prilikama“. Najavio je 
formiranje prednjačkog zbora i učenje vježbi za VI. svesokolski slet u Pragu.“ 
Krajem lipnja i početkom srpnja 1912. na Svesokolskom sletu u Pragu uistinu 
sudjeluje i 7 članova HS Kotor i 2 člana HS Herceg Novi, no isključivo paradno — 
nisu sudjelovali u izvođenju sletskih vježbi (HS, br. 4 / 1913., str. 59). Svejedno, 
ovaj je izlet imao ,silan utjecaj na razvitak cijelog našeg sokolstva i na pravo 
shvaćanje slavenske uzajamnosti“,9% 

Prva javna vježba, u rangu sleta (zbog sudjelovanja kotorskog i hercegnovskog 
društva, kao i gostovanja srpskih sokolova) održala se u Kotoru prigodom proslave 
narodnog blagdana (sv. Ćirila i Metoda) 1912. Tada je učestvovalo, uključujući 
podmladak, oko 250 sokolova." 

Sljedeće godine uz vođu Ferdinanda pl. Ghetaldija, inače tadašnjeg prvog 
zamjenika vođe župe Gundulić, njegova zamjenika Frane Hlušickog i prednjaka 
Antuna Bijelića, prvi puta se spominje i prednjak Ivan Glanz (HSK, 1913.). 
Članovima prednjačkog zbora župe Gundulić te 1913. bili su i kotorski sokolaši 
Jagodić, Milovčević i Biskupović (HS, br. 10 i 11/1913.). Iz posrednih izvora 


poznato je i ime prednjaka Gracije Bijelića.* 





* CH, br. 9-10 / 31.01.1912. 

I, Bendiš, ,,1911-1936“, GB, br. 173 / 25.4.1936. 

 HS, br. 12 / 1912. str. 206 

% 1919. g. izabran za zamjenika vođe ujedinjenog Jugoslavenskog sokola; ,,Osnivanje prvog 
Jugoslavenskog sokola u Kotoru“, GB, br. 28 / 03.06.1933. 

Na čelu tehničkog rada u hercegnovskom Hrvatskom sokolu 1912. stajao je vođa 
Eduard Šuljak, dok mu je zamjenikom bio Antun Marijanović. Te su godine 
prednjački zbor sačinjavali i Josip Jelaska 1 Tomašević (HSK, 1912.). Sljedeće 
godine hercegnovski vježbači na brojnim izletima priređuju javne vježbe za 
građanstvo. U Cavtatu je početkom kolovoza najprije nastupio muški podmladak, a 
potom i odjel na spravama. ,,Vježbala se je preča i ruče. Vježbe su bile popriječno 
srednje vrsti, ni lake ni teške“. U Perastu krajem istog mjeseca sličan program (24 
pripadnika podmlatka, odjel na spravama) sa članstvom (njih 16) koji su odvježbali 
3 sastava prostih vježbi. Ukupno 28 izvršujuća člana, 24 pripadnika podmlatka i 18 
glazbara na izletu u Perastu.“ Usporedbe radi, društvo iz Kotora je na tom istom 
izletu nastupilo s dvije čete (ukupno 34 izvršujuća člana), te 30 pripadnika 
podmlatka. Krajem kolovoza 1913. na zajedničkom izletu sa hercegnovskim 
Srpskim sokolom u Bijeloj izvode ljubljanske vježbe, a vodi ih prednjak N. Doneš. 
Vježbanje je ispalo da nije moglo bolje, te je svaka tačka bila pozdravljena 
burnim aplauzom.“" 

U hercegnovskom društvu su krajem 1913. zabilježena tri prednjaka — Ilić, Jelavić 1 
Treke, koji su sudjelovali na sjednicama župskog prednjačkog zbora. Riječ je bila o 
prilično neaktivnom tijelu — svjedoči o tome stanje tjelovježbe u župi, ali i zapisnici 
njihovih sjednica, koji obiluju samoprijekorom zbog nerada. Pod takvim dojmom 
vođa Ortolan podnosi ostavku 1913., a za novog vođu biva izabran Korčulanin Ivo 
Tedeschi."' Na sjednici prednjačkog zbora župe, održanoj sredinom kolovoza 1913. 
u Janjini, sudjelovali su i delegati iz Kotora, Herceg Novog i Budve. Vođa 
Tedeschi ,u glavnim crtama predoči čitavo nevoljno stanje naše Župe, njezin 
nazadak, razmirice i malu brigu pojedinaca naprama društvu“. Uzroke takvom 
stanju on pronalazi u slabom radu prednjačkih zborova, ali i upravnih odbora 


društava. Brat Treke ponovio je svoj prijedlog da se u Herceg Novom, prigodom 





$% HUS, br. 10 / 1913., str. 137 
" Dubrovnik, br. 44 / 30.10.1913. 
"HS, br. 11 / 1913., str. 149 


3 


javne vježbe lokalnog društva, okupe sva društva župe, što je i prihvaćeno. 
Tedeschi je istaknuo kako je od prijeke potrebe održavanje prednjačkog tečaja u 
Župi, no do toga do početka rata neće doći." Sljedeća sjednica ovog tijela održana 
je u Dubrovniku početkom listopada 1913., a otvorio je zamjenik župskog vođe 
Ghetaldi ,,primjećujuć nemar dosadašnjeg cjelokupnog zbora“ (HS, br. 11/1913.). 
O tehničkom radu Hrvatskog sokola u Budvi dostupno je malo podataka. Uz 
prednjaka Pavličevića, članovima prednjačkog zbora župe bili su i Medin i Nirić 
(HS, br. 10 i 11/1913.). Najveći tjelovježbeni događaj u društvu tih predratnih 
godina bila je zasigurno već spomenuta prva javna vježba održana krajem lipnja 
1914. U Privatnoj arhivskoj zbirci Zvonimira Dekovića sačuvana je 1 fotografija 
vježbača prigodom navedene svečanosti (sl. 2). 

Dostupni podaci ipak sugeriraju kako tjelovježba u bokeljskim društvima Hrvatski 
sokol nije dostigla veću razinu kvalitete. Potvđuje to i dopis bokeljskog sokola 
krajem 1912. ,,Uz ovakov prirast društava velika je oskudica dobrih tehničkih sila. 
Nova društva trebaju ponajviše dobrih prednjaka, a takovih uopće u Dalmaciji 
imade malo“. Naveo je i kako ni Srbi ni Hrvati nemaju župskog učitelja“, tako da 
možemo zaključiti kako je razvoj sokolske tjelovježbe u Boki kotorskoj tekao 
relativno autonomno i bez nadzora tehničkih organa saveza. Uspoređujući broj 
članova 1912. 1 1913. godine u kotorskom Sokolu, potpuno se izmijenio omjer 
izvršujućeg i podupirajućeg članstva, u korist potonjeg, što navodi na zaključak da 
tjelovježba definitivno postaje sporednom djelatnošću. I zaista, dalmatinska društva 
su malo marila da se istaknu na tom polju. Svjedoči o tome podatak kako je Savez 
u ožujku 1913. priredio prednjački tečaj u Splitu, zbog pritužbi Dalmatinaca kako 
je preskupo putovati na sjever, no odazvala se tek domaća Hrvojeva župa, dok se 
ostale dalmatinske župe nisu pojavile sa svojim kandidatima. Dapače, Gundulićeva 


Župa je prednjačila po pitanju nemara na polju tjelovježbe. Bila je to jedina župa 





7 Isto, br. 10 / 1913, str. 136 
"5 Isto, br. 12 / 1912. str. 206 

koja nije imala niti jednog kandidata na tečajevima HSokS-a, a time niti jednog 
ispitanog prednjaka. 

Niti jedno sokolsko društvo u Boki kotorskoj u svojem predratnom razdoblju nije 
imalo ženskih članica, pa time niti organiziranih ženskih odjela. Tek je u 
podmlatku bilo obuhvaćeno 26 curica (20 u Kotoru i 6 u Herceg Novom) krajem 
1912. ,,.. Naše djevojke se nećkaju stupit u sokolske redove, ne shvaćajuć korist 
tjelovježbe, za njihovo, kao svagdašnjeg kruha potrebno tijelo“. "? Nije to bilo 
nimalo čudno u bokeškoj patrijarhalnoj sredini, pošto je slabiji razvoj ženske 
gimnastike ionako bio obilježje HSokS-a, a pogotovo Gundulićeve župe. Tadašnje 
društvo bilo je nesklono organiziranom ženskom gimnasticiranju — žena se 
percipirala isključivo u materinskom i kućnom kontekstu. Sokolski pokret je uložio 
mnogo energije u animiranju djevojaka za pristupanjem u njihove redove, a jedna 
od njegovih temeljnih krilatica bio je ,,demokratizam“, tj. ravnopravnost spolova u 
vježbaonici. Razdoblje predratnog djelovanja bokeljskog sokolstva (tek četiri 
godine) bilo je prekratko da bi uključilo i formiranje odjela ženskog članstva. 
Historijat razvitka svih ostalih sokolskih društava upućuje na zaključak kako su oni 
u početku gotovo isključivo muška društva. 

Sokolski pokret je veliku pažnju posvetio radu s djecom i omladinom; inzistira se 
na gimnasticiranju od najranije dobi. Treba ponovno naglasiti kako su se mladi 
bokeljani upoznali sa gimnastikom i prije utemeljenja sokolskih društava, i to na 
Višoj kotorskoj gimnaziji. Što se tiče sokolstva, djeca i mladi od 6. do 14. godine 
starosti bili su obuhvaćeni Sokolskim podmlatkom, posebnom organizacijom 
unutar pokreta. Postoji vrlo malo podataka koji mogu posvjedočiti o razvoju takve 
kategorije sokolstva u Boki. Neslužbena statistika iz kraja 1912. spominje 126 
pripadnika podmlatka, od čega, jasno, najviše otpada na kotorski Hrvatski sokol 


(60). Većinu čine muška djeca (79%), što je još jedan podatak koji svjedoči o 





"4 Isto, br. 7-8 / 1913., str. 108 
"5 Isto, br. 12 / 1912., str. 206 

sokolskom pokretu u Boki kao muškom pokretu (ista situacija vlada i kod srpskih 
društava). Niz novinskih dopisa posvjedočuje kako na javnim vježbama sokolskih 
društava redovito nastupaju i pripadnici podmlatka. Na prvom javnom istupu 
kotorskog društva početkom 1912. istupilo je 1 vježbalo njih 35. Na izletima 
hercegnovskog Sokola u Cavtatu i Perastu nastupao je i muški podmladak s 
prostim vježbama zadarskog sleta, a u Perastu je u kolovozu 1913. nastupalo i 20 
članova muškog i 10 ženskog podmlatka kotorskog društva. Tisak prigodom 
nastupa kotorskog HS u Tivtu sredinom 1912. bilježi: ,,Sokolaši su s najvećom 


da A 1 Vaša udi : na : 76 
točnošću izvršili svoje vježbe, a pomladak njegov zanio je sve prisutne“. 


3.4. Prosvjetna i glazbena aktivnost 

Pod prosvjetnom djelatnošću u predratnom razdoblju podrazumijevamo sve one 
aktivnosti koje su usmjerene na širenje sokolske ideje među stanovništvom te bolje 
razumijevanje kompleksnosti iste među članstvom. Pred sam početak I. svjetskog 
rata ti su zadaci usustavljeni prosvjetno-odgojnom sekcijom HSokS-a — 
upoznavanje sa poviješću hrvatskog naroda, podizanje knjižnica, uljudno 
ophođenje, antialkoholizam, štedljivost i opismenjavanje. No, tek će se dvadesetih 
godina u novim društveno-političkim okolnostima intenzivnije pristupiti realizaciji 
ovih ciljeva. Predavanja su bila jedan od najznačajnijih prosvjetnih 'alata'. No, 
izvještaji iz Boke svjedoče o potpunom izostanku upotrebe takvog sredstva u 
širenju sokolske ideje. ,,.. Ovdje je velika oskudica sokolskih predavanja, te je 
pravo čudo, kako je ovaj najdalji k jugu predjel, naše domovine; sokolska ideja kao 
na juriš osvojila“."" 

Ono što se danas može činiti kao trivijalnost, imalo je izuzetno važnu ulogu. Izleti 
nisu bili tek ispušni ventil, iskaz potrebe za druženjem izvan društvenih prostorija, 


oni su bili i jedan od važnijih propagandnih sokolskih sredstava. Pomno isplanirani, 





"HK, br. 61 / 26.06.1912. 
77 Isto 

S obzirom na mjesto održavanja, program (s obveznim izvođenjem vježbi), 
ponašanje članova, trebali su ostaviti što bolji dojam na domaćine i na taj način 
'potpaliti' sokolsku iskru i u toj sredini. Brojni primjeri svjedoče kako se upravo 
izletima širila sokolska mreža diljem slavenskog svijeta. Uostalom, izlet 
dubrovačkog Sokola u Kotor 1909. bio je jedan od glavnih poticaja za širenje 
sokolske ideje među Kotoranima, što je konačno rezultiralo i osnivanjem društva. 
Na godišnjoj skupštini početkom siječnja 1912. tajnik kotorskog Sokola Giunio 
»pominje kako se je u početku ozbiljno starao da članovima sa čestim izletima 
pruži što većeg užitka i zabave, te da je to doprinijelo dosta lijepom napretku 
Sokola“. Sredinom lipnja 1912. posjetit će u nedjelju poslijepodne sa parobrodom 
'Drava' ,rodoljubnu varoš Tivat“. ,,Srdačno i uzhićeno bi dočekan od cielog 
pučanstva.. Sletu je prisustvovalo obćinstvo osim Kotora još Dobrote, Prčanja, 
Perasta, Kamenara i Lastve“." Možemo zaključiti kako je posjet sokolova bio 
prvorazredni društveni događaj. Naročito je hercegnovski Sokol bio agilan u tom 
pogledu: ,,U ne pune dvije godine priredio je korporativno 7 izleta..“. Ističe se već 
spomenuti izlet u Perast krajem kolovoza 1913., kojim se nastojalo probuditi 
zamrlu aktivnost lokalnog Sokola te posjet Cavtatu početkom kolovoza 1913. ,,Uza 
sve zlo vrijeme ispratiše Cavtaćani Sokol do parobroda. Boravak Sokola ostavio je 
neizbrisive uspomene u gradjanstvu“.*“ 

Važnu ulogu su odigrale i zabave koje su bile društveno ogledalo te su svojom 
energijom privlačile buduće izvršujuće i podupirajuće članove. A zabava kao da je 
nedostajalo Kotoru tog doba. Prva društvena zabava Hrvatskog sokola priređena u 
pokladnoj sezoni 05.01.1912. uspjela je iznad svakog očekivanja. ,/za marnog 
rada i truda naš je mladi Sokol uprav čeznućem očekivao čas, da iz svog gnijezda 


poleti i svem rodu pokaže, koja je i koliko uzvišena zadaća sokolstva“.“*! Na 





' CH, br. 9-10 / 31.01.1912. 
? HK, br. 61 / 26.06.1912. 
# HS, br. 10 / 1913., str. 137 
ŠI Isto, br. 1 / 1912. 

večernju akademiju s plesom prispjelo je i odaslanstvo Hrvatskog sokola iz Herceg 
Novog predvođeno starješinom DeMatteiem, Srpskog sokola iz Kotora predvođeno 
vođom V. Ramadanovićem te iz Risna predvođeno starješinom Vidovićem. Zabava 
je započela povorkom sokolova, sokolskog podmlatka i društvene fanfare iz 


društvenih prostorija u kavanu 'Dojmi', gdje se akademija održavala. 


»Lijepo uredjena i rasvijetljena velika dvorana kavane poče se brzo napunjati 
mnogobrojnim svijetom, bez razlike dobe i staleža tako, da se za same gospodje i 
gospodjice moralo postavljati uvijek novih redova sjedalica, a dakako da se jaki 
spol morao zadovoljiti i s nusprostorijama.. Tačno u 8 /% s. zasvira društvena 
Janfara sokolsku koračnicu, a pred zastorom pozornice pojavi se br. tajnik S. 
Giunio, koji kratkim al jakim potezima prikaže uzvišenu svrhu i veliku korist 
sokolstva, njegov razvitak i značenje za Slavenstvo, te put, kojim će stupati i naš 
mladi Sokol, da bude dostojan član te velebne slavenske obitelji. Pri zadnjim 
njegovim riječima otvori se zastor i prikaza se općinstvu cijelokupna četa sa 
svojim pomlatkom uz svirku naše himne, koju je općinstvo stojeći slušalo. Dakako 


da je oduševljeno klicanje i pljeskanje popratilo cijeli taj prikaz.“ 


Slijedile su vježbe, a akademija je dokončana 'živom slikom ,,koja je prestavljala 
silnika, kako hoće da usmrti kraljicu (kraljevstvo hrvatsko), da se domogne njezine 
lijepe vile (hrv. naroda), al ga u tome spriječavaju Sokoli!“. ,Živa se je slika 
morala opetovati, jer klicanju i odobravanju nije bilo kraja“. Zabava je nastavljena 
'animiranim' plesom, koji je trajao do zore, a za vrijeme velikog odmora igrala se 
lutrija. ,,Osim moralnog uspjeha, jer je cijelo to mnoštvo zadovoljno i ushićeno za 
sokolskom idejom sa zabave otišlo“, uprava je zadovoljno trljala ruke jer je stekla 1 
materijalnu dobit prodajom ulaznica i srećaka lutrije — sveukupno 2300 K. Autor 


dopisa časopisu Hrvatski sokol, tajnik Giunio, prepun dojmova i zadovoljstva, nije 

propustio zahvaliti građanstvu koje toliko pazi svoje 'mezimče'.*“ U Crvenoj 
Hrvatskoj su naročito nahvalili rad zabavnog odbora, kojeg su činili F. Ghetaldi, R. 
Peručić i S. Giunio (CH, br. 4 / 13.01.1912.). 

Na zabavi prigodom prvog istupa Hrvatskog sokola u Herceg Novom, koja je 
otvorena ,,sočnim pozdravnim govorom“  staroste DeMatteia, izvodila se i 
diletantska, odnosno glumačka predstava. Šaljivu igru u tri čina ,,Kumovanje“ J. 
Jurkovića s mnogo vještine, ,iako je komad dosta težak“, odigrale su gđice E. 
Baldani, A. Radecki 1 E. Petrović. ,,/ muški su svi svoje uloge tačno izvršili, osobito 
V. Repanić u ulozi Petrice brijača“. Nakon predstave se priredila živa slika 1 
sokolske vježbe, a potom nezaobilazni ples ,,do izlaza sunca u jutro“. Na zabavi se 
prikupio prihod od 1800 K, a prisustvovali su i predstavnici Srpskog sokola iz 
Herceg Novog, Kotora i Gjenovića.*? 

S obzirom kako se brojne sokolske vježbe izvode uz glazbenu pratnju, novom 
sokolskom društvu u Kotoru je bilo nužno što prije oformiti društvenu glazbu. U to 
vrijeme je među sokolstvom, ali i inače, osobito popularna bila fanfara. Stoga se 
već krajem 1911. pokrenuo rad društvene fanfare Hrvatskog sokola u Kotoru 
predvođen učiteljem T. Tomasom.*“ 

I u Herceg Novom je postojala društvena fanfara. S. Obad navodi da su je osnovali 
Derviš Grk i Petar Korčulanin te da je imala osam puhačkih glazbala. Isti autor 
navodi da su se među kapelnicima isticali Antun Ivan Bagatella i njegov brat Ivan 
iz Kotora, kao i glazbenik Antun Martinetti.“* Hrvatski sokolski kalendar za 1912. 
navodi da joj je na čelu bio učitelj Vjek. Snudka. Krajem 1913. ona broji 18 
članova (HS, br. 10 / 1913., str. 137). Prema dostupnim izvještajima ovo će ostati 
jedina aktivna sokolska glazba na području Boke, i među Hrvatima i Srbima, a 


redovno će pratiti hercegnovske sokole na svakom njihovom nastupu i izletu. O 





* Isto 

* CH, br. 34 / 27.04.1912. 

* Vijest o osnutku društvene fanfare iznosi tajnik Giunio na godišnjoj skupštini 21.01.1912.; CH, 
br. 9-10 / 31.01.1912. 

* Obad, 2003., str. 434 

radu i kvaliteti ove glazbe svjedoči i podatak da je izvodila i ozbiljna glazbena djela 


te da je kasnije prerasla u Gradsku glazbu.“ 


4. HRVATSKI SOKOL U KRALJEVINI SHS 

4.1. Raskol u jugoslavenskom i reorganizacija hrvatskog sokolstva 

Za vrijeme I. svjetskog rata društvena aktivnost je uslijed zabrane austrougarskih 
vlasti potpuno zamrla. Propašću ove monarhije i južnoslavenskim ujedinjenjem, 
ostvarili su se sokolski politički ideali. Prvoprosinački akt ujedinjenja i stvaranja 
Kraljevstva Srba, Hrvata i Slovenaca 1918., uskoro će slijediti 1 sokolska 
organizacija. Upravo je u Boki kotorskoj, i to u Kotoru ostvarena prva fuzija 
hrvatskog i srpskog sokolskog društva u Jugoslavenski sokol. Iz kotorskog 
Hrvatskog sokola upućen je dopis Srpskom sokolu u kojem je istaknuto kako je 
poslije političkog potrebno provesti 1 ,,kulturno ujedinjenje“. ,,Svako pleme mora 
biti prožeto uvjerenjem i čuvstvom da je ogranak Jugoslavenskog naroda. Hrvatski 
sokol radeći u ovom smislu već od nazad više godina, zaključio je na svojoj sjednici 
od 22. o.m... da se ujedini sa bratskim Srpskim Sokolom u jedno društvo 
Jugoslavenski Sokol“. Ovaj su dopis potpisali podstarosta prof. Antun Belas 1 
tajnik Ivan Glanz. Pozivu su se odazvali iz uprave Srpskog sokola pa je 2. ožujka 
1919. održan prva skupština ujedinjenog Jugoslavenskog sokola u Kotoru, na kojoj 
je za starostu izabran Božo Milinović, a za podstarostu prof. Belas. Ovaj je 
podatak potrebno istaknuti jer je fuzija ostvarena i prije novosadskog poziva. 
Naime, vidovdanski I. sokolski sabor u Novom Sadu tek sredinom 1919. uvodi 
princip ,Jedna država, jedan narod, jedno Sokolstvo“ što dovodi do odbacivanja 
,»plemenskog“ naziva sokolskih društava. Nakon sabora u Mariboru (kolovoz 
1920.) na kojem nastaje ,Jugoslavenski sokolski savez“ (JSS), činilo se da je to 


značio i definitivan kraj Hrvatskog sokola. 





56 Isto 
57 GB, br. 28 / 3.6.1933. 

No, buntovništvo zagrebačkog Sokola pokreće lavinu izdvajanja društava i dijela 
članstva iz JSS-a. Sporovi su započeli već 1920. u Sokolskom društvu Zagreb sa 
sjedištem na Wilsonovom trgu, čiji je dio članstva optužio upravu zbog 
protuslavenskog, tj. protubugarskog ozračja tzv. Hofmanovih vježbi oslobođenja, 
te zbog militarizacije sokolstva, koja se očitovala u tijesnoj suradnji s vojskom. 
Društvo će ubrzo prekinuti vezu sa Starješinstvom JSS-a,* te započeti snažnu 
aktivnost na osnutku nove organizacije Hrvatskog Sokola. Konačno, 18.01.1922. 
objavljuju da istupaju iz JSS-a te da osnivaju zasebni Hrvatski Sokol, naglasivši da 
su spor ,,izazvali oni koji su iza ujedinjenja uzeli vodstvo u ruke, koji su u nj. uveli 
politiku i strančarstvo“.“ U zagrebačkom proglasu se, nadalje, kaže: "Istupamo iz 
Jugoslavenskog sokolskog saveza; ovaki kaki smo sada, morali smo se razići, da se 
jednom ujedinimo — ali na sasvim novoj osnovi, na pravdi boga živoga" (iz 
okružnice objavljene u Hrvatu, br. 565, 19.01.1922.),! Ove nam riječi svjedoče 
kako "odmetnici" nisu bili a priori protiv ideje "Jugoslavenskog sokola", već da su 
smatrali da još nije sazrelo vrijeme za takvu integralnu organizaciju. ,,Vodstvo 
jugoslavenskog Sokolstva je moralo znati, da je drugo Zagreb, a drugo Ljubljana 
ili Skoplje, i da ne ide svaka kapa na svaku glavu.. Jer mi ne razumijemo toliko 
puta jur postavljeno pitanje zašto ne bi i Hrvati mogli biti dobri Jugoslaveni a 
Jugoslaveni dobri Hrvati. Zašto ne bi moglo jedno Sokolsko društvo u Hrvatskoj 


moglo biti hrvatsko sokolsko društvo i živjeti prema hrvatskoj sokolskoj ideologiji, 





* U publikaciji Dušana M. Bogunovića ,,Sokolstvo i narodna vojska“ (Zagreb, 1927.) istaknuta je ta 
uska međusobna veza koja je trebala dovesti do ,,novoga tipa jugoslavenskoga čoveka — sličnog tipu 
grčkog čoveka i našega naroda, koji je ceo život posvetio, odgojio se i radio za Narod, Državu i 
Slavenstvo“ (str. 88); Hrvatski državni arhiv u Zagrebu, fond Hrvatski sokolski savez, kut. 1 

* Najprije su zatražili cjepanje zagrebačke župe (koju su optužili za prosrpsku politiku) na dva 
dijela. Kad im ovaj zahtjev nije bio odobren, poslali su posebnu delegaciju na glavnu skupštinu JSS- 
a s deklaracijom u kojoj su zahtijevali napuštanje jedinstvene organizacije i ponovno osnivanje 
zasebnih nacionalnih saveza. Skupština je ovaj zahtjev odbila, te je društvo na Wilsonovom trgu 
proglašeno "krivim za sabotažu" zbog rada protiv Jugoslavenskog sokolskog saveza, koji se mogao 
uočiti i prije samog ujedinjenja; Sokolski glasnik (SG) — Ljubljana, Vijesti iz Sokolske župe 
Zagrebačke, "Sokolski sporovi", 1921. str. 424 

% Proglas starješine Hanuša o istupanju iz JSS-a, Sokolski vjesnik (SV) — glasilo Sokolskog društva 
Zagreb, Zagreb, br. 1, siječanj 1922. 

*! SG, 1922. br. 2; str. 34, 36 

kao što de facto rade i srpska Sokolska društva, i što im nitko živ ne zamjera.““? 


Ujedno su pozvana i ostala društva da krenu istim putem i stvore stare plemenske 
saveze "jer Jugoslavenstvo je daleka i neizvjesna budućnost". Priča je okončana 
kad je JSS odmetnuto društvo krajem siječnja 1922. isključio iz svojih redova. No, 
tek naizgled. Poziv iz zagrebačkog društva nailazi na odziv dijela članstva u 
pojedinim društvima. Tako Sokolski glasnik u sljedećem broju (br. 3 / 1922.) javlja 
o sporovima iste prirode u Bjelovaru, a ubrzo traži i isključivanje svih onih koji su 
na tragu zagrebačkog slučaja (br. 5-6 / 1922.). Već nešto prije, list ,,Hrvatski sokol“ 
(preimenovani Sokolski vjesnik zagrebačkog društva) tiska poziv ,akcionog 
odbora za uspostavljanje Hrvatskog sokolskog saveza“ (br. 4-5 / 1922), što 
svjedoči o brojnosti odziva novih hrvatskih sokolova. Sredinom 1922. Hrvatski 
sokolski savez (HSokS) je i uspostavljen, iako će mu vlada tek početkom 1923. 
odobriti rad. Na čelu novouspostavljenog saveza, koji se nazivljem oslanjao na 
predratnu organizaciju, našli su se starješina Lacko Križ i vođa prednjačkog zbora 
Vladimir (Vladko) Maček". Povjesničar Rudolf Horvat je bio pročelnik kulturno- 
prosvjetnog odbora, odvjetnik Milan Budak starješina ,,Hrvatskog sokola 2“ u 
Zagrebu, a jedna od ključnih figura bio je i Franjo Bučar. 

U Dalmaciji su se društva osnivala sporijim tempom, no što je to bio slučaj na 
sjeveru. To se može dijelom pripisati i opstrukciji od strane vlasti. ,,Dalmacija, 
dika rodu svom, za hrvatsko je sokolstvo još zapretana žeravka. Ne će dugo 
potrajati pa će ta žeravka golemom snagom probiti pepeo“.* Tijekom 1924. 
vrhovna tijela HSokS-a raspravljaju o stanju u Dalmaciji i mogućnostima za 


pokretanje rada hrvatskih sokolskih društava, osuđujući postupanje vlasti koja je 


** Sokolski sporovi u Zagrebu“; SV, br. 1, siječanj 1922. 

* Vladko Maček, ključna figura hrvatske i jugoslavenske politike tridesetih godina 20. st., stupa u 
Hrvatski sokol već kao gimnazijalac. Postaje članom prednjačkog zbora u zagrebačkom Sokolu, a 
zaslužan je za utemeljenje Sokola u Samoboru, Krapini i Sv. Ivanu Zelini. Svršetkom I. svjetskog 
rata kratko je vrijeme i vođa Hrvatskog sokola u Zagrebu. Pritvoren je jer je na skupštini izjavio da 
u Jugoslavenskom sokolu treba ostaviti mjesta i za Bugare. 

* Uvodne rečenice teksta o problemima s odobravanjem pravila Hrvatskog sokola u Donjoj Lastvi; 
HS, br. 3 / ožujak 1924., str. 69 

otezala s odobravanjem pravila.“ Utoliko je osnutak društva u Donjoj Lastvi 
koncem 1923., koje je bilo prvoosnovani Hrvatski sokol u Dalmaciji i drugi na 
Jadranu (poslije društva u Senju), itekako znakovit za ovu sredinu. Tek sljedeće 
1924. osnovana su društva u Šibeniku, Novigradu, dok je Hrvatski sokol u 


Dubrovniku utemeljen 1926., a u Korčuli 1927. 


4.2. Politička dimenzija hrvatskog sokolstva 

Kao i Jugoslavenski, tako je i Hrvatski Sokol proklamirao odmak od političkih 1 
ekstremnih nacionalističkih organizacija, iako se povremeno činilo da je to i sam 
Sokol. Angažiranost vodećih ljudi HSS-a, poklapanje članstva ove stranke s 
članstvom Hrvatskog sokola, isticanje hrvatskih nacionalnih obilježja, svjedoči 
kako je Hrvatski sokolski savez projekt Hrvatske seljačke stranke. S ciljem njihova 
djelovanja i okupljanja svojih pristalica i na sportskom, tjelovježbenom planu, 
odnosno unošenja razdora u organizaciju Jugoslavenskog sokola koja je zagovarala 
unitarizam i centralizam te se politički mogla poistovjetiti s jugonacionalističkom 
grupacijom. Ovakvi procesi govore kako su se u tadašnjem jugoslavenskom 
društvu stvarale duboke i nepremostive podjele te da se politika reflektirala u svim 
porama javnog života. 

Osnivajući ,,Hrvatska seljačka sokolska društva“, što se poprilično preklapalo s 
osnovnim pozivom i djelovanjem Hrvatske seljačke stranke (HSS), HSokS*“ u 
svom širenju nije želio propustiti iskoristiti veliku popularnost ove stranke na selu. 
Uspoređujući hrvatsku sokolsku organizaciju prije i poslije rata, može se ustvrditi 
kako novi savez baštini pojedine elemente predratne organizacije (npr. nazivlje), ali 


ne i ideologiju. Upravo se Jugoslavenski sokol može smatrati pravim nasljednikom 





*5 “III. Hrvatski svesokolski slet na godinu u Zagrebu“, HS, br. 11 / 1924., str. 329; Rasprava o 
izvještaju dr. Jerinića o prilikama u Dalmaciji na 33. sjednici Starješinstva HSokS-a, HS, br. 12 / 
1924., str. 370 

* Potrebno je naglasiti kako se za Hrvatski sokolski savez koristila kratica HSS", no u ovom je 
tekstu to preinačeno kako ne bi došlo do zabune zbog uobičajenog značenja te kratice (Hrvatska 
seljačka stranka). 


47 


predratnog Hrvatskog sokola koji je za čitavog svojeg djelovanja zagovarao 
ujedinjenje Južnih Slavena, pa i njihovih sokolskih organizacija. Međuratni 
Hrvatski sokol može se, začudo, više nadovezati na predratni pravaški Pravi 
hrvatski sokol. No, ne u potpunosti. Naime, jedno od obilježja 1 predratnog i 
poslijeratnog Hrvatskog sokola jest antiklerikalnost. Tako glasnik HSokS-a u 
nekoliko navrata ističe tu svoju karakteristiku 1 suprotstavljenost orlovskoj 
organizaciji.“ No, važno je naglasiti da to upravo proizlazi iz učenja braće Radić. 

Nova hrvatska sokolska organizacija širila se sve do kraja dvadesetih, pojavljujući 
se, u pravilu, u onim sredinama gdje je bio zamjetan utjecaj Hrvatske seljačke 
stranke i drugih hrvatskih stranaka. U Dalmaciji gdje se učenje braće Radić 
pojavljuje 1 širi nešto kasnije u odnosu na sjevernu Hrvatsku, hrvatska sokolska 
društva ustanovljuju se sredinom i u drugoj polovici dvadesetih godina 20. st. Boka 
kotorska odudara od ovog modela jer se organizirana hrvatska sokolska ideja javlja 
najranije u Dalmaciji već krajem 1923., što očito ukazuje na neke lokalne društvene 
i političke specifičnosti. U Boki, dvadesetih godina većinski pravoslavnoj i 
radikalskoj'*, Hrvatska (republikanska) seljačka stranka na izborima 1925. 
ostvaruje rezultat od 7,30 % glasova. S Hrvatskom strankom prava i Hrvatskom 
pučkom strankom, anticentralističke stranke hrvatskog predznaka dosegnule su 
ukupni rezultat od 8,20 %, odnosno 648 glasova. S obzirom da prema nekim 


pokazateljima, broj katolika, a time i približan broj Hrvata u to vrijeme dosiže 





*" “Hrvatsko sokolstvo je vazda... izbjegavalo svake vjerske nesporazumke, već u zametku gušilo 
svaku, pa i vjersku netrpeljivost" (HS, br. 8 / 1926., str. 290-291); 
Povodom smrti hrvatskog sokola u sukobu s orlovima u Čitluku istaknuto je kako je “omastio.. 
rimokatolički orao svoju “kršćansku' ruku" (Isto, br. 3 / 1927, str. 124); 
Franjevci u Makarskoj su u svojem časopisu Nova revija ustvrdili: “Za nas su načelno hrvatski i 
jugoslavenski Sokoli vrlo blizu, dok oboma sokolstvo znači borbu protiv kat-crkve". U odgovoru 
redakcije je naglašeno kako je Jugosokol negacija hrvatstva pa je time i antikatolički, dok je 
Hrvatski sokol tek antiklerikalan “jer ostaje vjeran vjeri svojih otaca a ne će da služi politici: ni 
slovenačkoj klerikalnoj, ni srpskoj hegemonističkoj, nego hrvatskoj nacionalnoj" (Isto, br. 8 / 1927., 
str. 375). 
* Na izborima za Ustavotvornu skupštinu 1920. Narodna radikalna stranka je u bokokotorskom 
kotaru osvojila 64%; Franko Mirošević, Osvrt na neke političke veze južne Dalmacije i Boke 
kotorske 1918.-1929. Zbornik Hrvati Boke kotorske, Orebić, 2003., str. 167 

Isto 

16.200,19 očito je kako velika većina Hrvata Boke kotorske dvadesetih godina 20. 
st. pristaje uz centralistički 1 unitaristički politički program. To je vjerojatno i 
razlog što nije došlo do osnivanja većeg broja društava Hrvatskog sokola i što je u 
sredinama gdje su postojale predratne hrvatske sokolske organizacije došlo 
isključivo do fuzioniranja sa Srpskim sokolom. Upravo bokokotorski primjer 
plastično oslikava dvojstvo i ideološko razmimoilaženje Hrvatskog sokola prije i 
poslije I. svjetskog rata. Utemeljenje Hrvatskog sokola u Donjoj Lastvi i kasnije u 
Tivtu, koje nisu imale predratnu hrvatsku sokolsku organizaciju, time je znakovitije 
i ukazuje na izraženije organizirano političko djelovanje hrvatskog federalističkog 
programa u tim sredinama. Da je tome tako pokazuju i izbori za Narodnu skupštinu 
1927., na kojima je u izbornom okrugu Kotor-Dubrovnik-Split kandidat Hrvatske 
seljačke stranke Ante Petković, stolar iz Donje Lastve i hrvatski sokol,!"! izabran 
za narodnog poslanika (1927-1928); podatak da je u drugoj polovici tridesetih na 
čelu tivatske općine bio zidarski poslovođa Ilija Petković iz redova Stranke prava 


'? ali i primjer lastovskog 


na čijoj vizit karti se isticao natpis ,,Živila Hrvatska!“, 
načelnika i predsjednika kotarske organizacije HSS-a Anđela Markovića koji je 
1938. bio kandidat na HSS-ovoj listi na izborima za Narodnu skupštinu. !%? Sve to 
ukazuje kako je većinsko hrvatsko stanovništvo lastovskog i tivatskog kraja još 
uvijek osjećalo snažnu povezanost s hrvatskim nacionalnim bićem, ali i kako je 
upravo općina Lastva bila središte HSS-ove djelatnosti u Boki kotorskoj. 
Konkretna potvrda poveznice HSS-a i Hrvatskog sokola u Boki kotorskoj jest 


fotografija komemoracije Stjepanu Radiću 18. kolovoza 1928. u najvećoj crkvi 


Kotorske biskupije Bogorodičin hram u Prčanju, na kojoj u prvom redu ispred 





1% Isto, str. 168, bilješka 13 

1! Privatna arhivska zbirka Zvonimir Deković (PAZ-ZD), Kandidatska lista za izbore 11.9.1927. 
1%? Isto, Vizit karta tivatskog načelnika Ilije Petkovića 

'5 Ankica i Josip Pečarić, Hrvati u Boki kotorskoj u Kraljevini Jugoslaviji, Zbornik Hrvati Boke 
kotorske, Orebić, 2003., str. 176 

ulaza i velikog vijenca s natpisom ,,Velikom vodji“ stoje sokoli iz Donje Lastve (sl. 


3) “aliiu Donjoj Lastvi ispred oltara sv. Roka na dan Radićeva ukopa.!' 


4.3. Djelovanje Hrvatskog sokola u Donjoj Lastvi i Tivtu 

Propašću Austro-Ugarske monarhije 1 stvaranjem Kraljevstva SHS, Boka 
kotorska se našla u novom društveno-političkom okruženju. U prvim godinama će i 
nadalje ostati pod upravom Pokrajinske vlade u Splitu, no već 1920. inicijativom 
bokokotorskih radikala ona se pripaja sastavu crnogorskih okruga. Vidovdanski 
ustav i Uredba o podjeli zemlje na oblasti 1922. potvrđuje takvo stanje te je 
bokototorski okrug sastavni dio Zetske oblasti sa sjedištem u Cetinju. !%* Ovakav 
preustroj i srpska radikalska politika pogodovat će promjenama etničkog sastava — 
povećanju broja pravoslavnog stanovništva, dotad manjinskog. Nekoć važna ratna 
luka s razvijenom vojnom infrastrukturom, u novoj državnoj zajednici gospodarski 


će značajno oslabiti, sada izložena i nerazvijenijem zaleđu. Jasno je da ovakav 


razvoj događaja nije mogao pogodovati razvoju hrvatskog etniteta u Boki.!' 


Upravo stoga, djelovanje kulturno-prosvjetnih i sportskih organizacija s hrvatskim 
predznakom, između ostalih i Hrvatskog sokola, čini se značajnim segmentom u 


borbi za očuvanje hrvatskog identiteta u ovoj sredini. 


1 Privatna arhivska zbirka pom.kap. Marko Tomičić (PAZ-MT) 

Smrt Stjepana Radića je snažno odjeknula u organizaciji Hrvatskog sokola, čiji je on bio član. 
“Ubiše nam ga, našega sivoga sokola u najvišem njegovom lijetu, kad nas je branio od njihove 
otimačine... Vođi, učitelju i sokolskom našem bratu Stjepanu Radiću vječna slava!"; N. Hofer “U 
slavu Stjepanu Radiću!" (Hrvatski sokol kalendar — HSK, za 1929., (ur. Ante Malović), Naklada 
Hrvatskog sokolskog saveza, Zagreb, str. 63, 66). 

Na II. izvanrednoj plenarnoj sjednici Starješinstva HSokS-a 9. kolovoza 1928. zaključeno je kako će 
hrvatsko sokolstvo u punoj mjeri sudjelovati u svim manifestacijama za pokojnim Radićem. “U tu 
se svrhu određuje opća žalost hrvatskog Sokolstva do uključivo 25. kolovoza t.g., do kog roka ne 
smije u hrvatskom sokolstvu biti nikakvih javnih nastupa i priredaba... Zadušnicama će zagrebačko 
sokolstvo sudjelovati po saveznim, župskim i društvenim izaslanicima, dok ostala društva izvan 
Zagreba imadu zadušnicama prisustvovati po mogućnosti korporativno" (HS, br. 9 / 1928., str. 365). 
!5 Privatna arhivska zbirka Tiho Petković, Fotografija komemoracije na dan ukopa Stjepana Radića 
u crkvi sv. Roka u Donjoj Lastvi 

'% Mirošević, 2003., str. 163-164 

17 Ivan Crkvenčić — Antun Schaller, Promjene etničkog sastava Boke kotorske 1910.-2003. s 
posebnim osvrtom na veliko smanjenje broja Hrvata, Hrvatski geografski glasnik 69 (1), Zagreb, 
2007., str. 72 

Nažalost, nije sačuvano puno podataka o radu bokokotorskih hrvatskih sokolskih 
društava u ovom razdoblju. Iako Obad navodi da je Hrvatski sokol u Donjoj 
Lastvi osnovan 1919. te da se ugasio poslije dvije godine rada,!'“* može se ustvrditi 
kako je spomenuto društvo utemeljeno 1923. Naime, 1920. dolazi do osnivanja 
Sokolskog društva Tivat-Lastva u sklopu Sokolskog saveza SHS. ,,Sokolski 
glasnik“ je te godine javio kako je Odbor za uspostavu društva sredinom svibnja u 
Tivtu priredio svečanost kojoj su prisutvovali bokeljski sokolaši iz Hercegnovog, 
Zelenike, Đenovića i Bijele, ali i tivatska Hrvatska općinska glazba te lastovski 
tamburaški zbor. Krajem 1920. dolazi i do konstituirajuće skupštine u Tivtu na 
kojoj je za starješinu izabran administrativni potporučnik Josip J. Baselli, za 
podstarješinu učitelj Šime Jurčić, a za načelnika pisar Viktor J určić.'“ Baselli kao 
predsjednik Odbora za uspostavu i dotadašnji podstarješina pulskog Sokola, ali i 
drugi funkcionari novoutemeljenog  tivatsko-lastovskog Sokola s vojničkim 
titulama, svjedoče kako je impuls za osnivanje Sokola stigao u Tivat s mornaričkim 
časnicima i arsenalskim radnicima.!!“ Pojedina imena u upravi ovog Sokola 
(poštanski činovnik Frano Perušina, gostioničar Ivo Stjepčević...) naći će se 
kasnijih godina i među funkcionarima Hrvatskog sokola u Donjoj Lastvi, što 
svjedoči kako se pod utjecajem raskola u zagrebačkom Sokolu dio članstva 
tivatsko-lastovskog Jugosokola prohrvatske orijentacije izdvojio i formirao zasebno 
sokolsko društvo. Proglas lastovskog društva (sl. 4) iz siječnja 1924.''!, navodi da 
je ,uz sve neprilike i velike poteškoće uspjelo... napokon prošle godine šaki 
savjesnih patriota na ovoj najskrajnijoj tački Hrvatske zemlje“ utemeljiti Hrvatski 


sokol.''* Hrvatski sokolski kalendar k tome precizira utemeljenje ovog društva 4. 


' Obad, 2003., str. 443 

'% Sokolski glasnik — Ljubljana, 1920. / str. 456-457 

19 O ovome svjedoče i imena najistaknutijih vježbača ovog društva na župskom sletu u Dubrovniku 

(kolovoz 1923.) — Anton Ostanek, Ludvig Pramseis, Gabriel Mahor, Valter Kure... (Sletski sokolski 

vesnik Sokolske župe Mostar, br. 5 / 1.8.1923.) 

!! Posljednja brojka u godini je nejasno nadopisana, ali navod u proglasu da je riječ o godini 25- 

godišnjice Hrvatske čitaonice u Donjoj Lastvi (osnovana 1899.) upućuje na 1924. godinu; PAZ-ZD 
Isto 

studenog 1923. po čemu je lastovsko društvo prvoosnovani Hrvatski sokol 
(poslijeratne organizacije!) u Dalmaciji i drugi na Jadranu (iza senjskog Sokola)!'!? 
No, početak djelovanja je bio sve samo ne lagan. Borba za potvrdu pravila i 
čekanje na blagoslov vlasti trajalo je preko godinu dana. Naime, 4. studenog 1923. 
sazvao je promicateljni odbor utemeljiteljsku skupštinu na kojoj se okupilo 40 
mještana. Na čelo skupštine je postavljen Roko Petković ,koji je raspravu i 
zaključke vodio po svim poznatim nam pravilima i govorio o ciljevima sokolstva“. 
,Pretresana su i pravila pa su primljena i u specijalnoj debati i generalnoj“ te je 
istog dana i izabran privremeni odbor na čelu sa starostom Tripom Ucovićem, 
vođom Pavlom Gabrićevićem i tajnikom Tripom P. Matkovićem. Jednoglasno je 
zaključen pristup u HSokS, zapisnik o skupštini sastavljen i ovjerovljen. ,,Tek što 
su pravila propisno predložena vlasti na odobrenje, bilo je društvu svako 
djelovanje zabranjeno, dok tobože pravila ne budu odobrena.“ Krajem siječnja 
1924. privremeni starosta Ucović prima od bokokotorske oblasti negativno 
rješenje: ,,Primiti primjeri pravilnika ne odgovaraju u ničem propisanim pravilima 
svih sokolskih društava, prama čemu će se isti ispraviti, da budu suglasna sa 
pravilima svih ostalih sokolskih društava“. Glasnik ,,Hrvatski sokol“ komentirao je 
ovakvo postupanje kao opstrukciju hrvatskog sokolstva (naročito u u Dalmaciji) od 
strane vlasti koja sokolstvo isključivo sagledava u jugoslavenskom duhu. ,,Smeta 
dakle, što pravila nisu jednaka pravilima jugoslavenskih sokolskih društava.“ '* 
Čitavu 1924. društvo u Lastvi intenzivno radi na borbi za priznanje svojih pravila, 
time i slobodi djelovanja. Svjedoče tome brojni dopisi Starješinstvu HSokS-a. 
Najprije se na 29. sjednici ovog vrhovnog saveznog organa 5. veljače raspravlja o 

« 115 


dopisu tajnika lastovskog Sokola Tripa Matkovića ,,glede nepotvrđenih pravila“, 


a potom i na 38. sjednici o novom dopisu iz Donje Lastve ,,glede šikanacija sa 





13 Tako nigdje nije izričito navedena ovakva konstatacija, ona proizlazi iz usporedbe s nadnevkom 
utemeljenja ostalih društava na Jadranu; HSK za 1925., str. 150 

14 HS, br. 3 / ožujak 1924., str. 69 

!5 Isto, br. 4 / travanj 1924., str. 95 

strane oblasti u stvari potvrde pravila“ te je zaključeno kako će tajnik HSokS-a 
poslati sve nužne upute.''“ U tajničkom izvještaju na glavnoj skupštini Saveza 
istaknuo je kako se lastovskom Sokolu više od pola godine ,uvijek stavljaju 
kojekakove zaprijeke“ te kako će ,takova žandarska rješenja stići i druga naša 


2 117 
društva“. 


Konačno, na 34. sjednici 7.11.1924. Starješinstva HSokS-a je 
obznanilo kako je ovo društvo predložilo po vlasti odobrena pravila te je lastovski 
Sokol istaknut kao ,,tipičan primjer, kako hrvatsko sokolsko društvo treba i preko 
godine dana čekati na odobrenje pravila“ i kako se sve radi samo da ,,ne dođe u 
život“. 1! 
Naime, nakon odobravanja pravila, na dan Svih svetih 1924. održana je glavna 
konstituirajuća skupština društva ,kojoj je prisustvovalo mnoštvo naroda“. 
Izabrana je uprava na čelu s Tripom Ucovićem i ponovno je izglasan zaključak o 
pristupanju u Hrvatski sokolski savez. Uz zaključivanje skupštine hrvatskom 
himnom i uz klicanje hrvatskom sokolstvu, dopisnik je i zabilježio: ,,U narodu je 
ovom prilikom zavladalo veliko veselje. Članovi se upisuju svaki dan, tako da ima 
izgleda, da će za kratko vrijeme narasti broj članova do dvijesta“.!!? 

Nije poznato koje je točno pravno uporište imala bokokotorska oblast u 
onemogućavanju rada ovog Sokola i koji je točno bio povod popuštanju godinu 
poslije. Izvještaj tajnika HSokS-a glavnoj skupštini u lipnju 1925. spominje kako je 
to nastojanje svršeno ,,intervencijom jednog poslanika“, ali je rad društvu ipak i 
dalje bio onemugućen ,jer su mu vođu iz političkih razloga izagnali“. Riječ je o 


Pavli Gabričeviću koji je dobio izgon iz Donje Lastve na 10 godina ,jer je vođa 


o ve < s S E . 120 : 
našeg društva“, pa je i novčano poduprt od strane saveza s 250 din. “Sredinom 


16 Isto, br. 5 / svibanj 1924., str. 125 

17 Isto, br. 7 / srpanj 1924., str. 193 

1 Isto, br. 12 / prosinac 1924., str. 371 

1 Isto, br. 12 / prosinac 1924., str. 385 

Iako je, dakle, 1.11.1924. službeni početak djelovanja Hrvatskog sokola u Donjoj Lastvi, jasno je da 
on intenzivno radi od kraja 1923., pa su to priznale i službene statistike Hrvatskog sokolskog saveza 
(Hrvatski sokolski kalendar). 

'% Isto, 1925., str. 186 


33 


dvadesetih i nastankom vladajuće koalicije Narodne radikalne stranke i Hrvatske 


seljačke stranke, politička klima postaje pogodnija za Hrvatski sokol,!“! 


pa je tim 
povodom vjerojatno i Gabričeviću dopušteno djelovati u Lastvi. I ova priča o 
godini dana bezuspješnih pokušaja konstituiranja lastovskog Sokola svjedoči kako 
je osnivanje i djelovanje hrvatskih sokolskih društava u Kraljevini SHS zadiralo u 
sferu političkih obračuna, naročito u Dalmaciji'““ i radikalskoj bokokotorskoj 
oblasti gdje su vlasti pokušale što više suzbiti širenje politike neistomišljenika 1 
djelovanja organizacija na njihovom tragu. 

Već spomenuti Hrvatski sokolski kalendar donosi statistiku uprave i članstva ovog 
društva od 1924. do 1929.'* U tom razdoblju dužnost starješine / staroste su 
obavljali Tripo Ucović, Anton Petković pk. F. i Roko Petković, a ostali funkcionari 
su popisani u dvjema priloženim tablicama. '** Početkom 1926. saziva se 
izvanredna glavna skupština te je promijenjen upravni odbor. No, vodeći su ljudi 1 
dalje zadržali svoje pozicije te su izglasani samo novi tajnik i blagajnik.'“ S ovim 
se promjenama poklapa i rasprava na 42. sjednici Starješinstva HSokS-a 12.1.1926. 
na kojoj je donesen zaključak: ,,Poduzeti će se potrebni koraci za premještanje 
brata Josipa Talića (Talijića — op.a.) u Donju Lastvu“.'** Početkom svibnja 1926. 
održana je prva glavna godišnja skupština koja je izglasala novog starostu i 


njegovog zamjenika, a spomenutog učitelja Talijića postavila za I. tajnika." S 





!2 I najveći tjelovježbeni događaj Hrvatskog sokolskog saveza, III. hrvatski sveslavenski slet 
(nadovezivanje na tradiciju predratnih sletova 1906. i 1911.), organiziran u kolovozu 1925. u 
Zagrebu, odrazio je najnovija politička kretanja. Taj slet, koji je obilježio hiljadugodišnjicu 
hrvatskog kraljevstva, bio je novčano potpomogut od vlade, a posjetio ga je i kraljevski par. 
Svjedočio je novim političkim promišljanjima Hrvatske seljačke stranke, odnosno približavanju 
vladajućoj srpskoj eliti i kraljevskom dvoru, što je i konkretizirano spomenutom koalicijom. 

1? Tako je primjerice cjelokupno vodstvo Hrvatskog sokola u Novigradu Dalmatinskom provelo 4 
mjeseca u šibenskom istražnom zatvoru, jer je veliki župan zabranio osnivanje Hrvatskog sokola “s 
razloga javnog reda i mira" (HS, br. 6 / 1925., str. 180) 

12 Hrvatski sokolski kalendar izlazi tek od 1925., donoseći podatke za prethodnu godinu 

! HSK za 1925. (str. 150), za 1926. (str. 16-17), za 1927. (str. 164), za 1928. (str. 139), za 1929. 
(str. 130); HS, br. 3 / 1924, str. 69, br. 3 / 1926., str. 112 1ibr. 9 / 1926., str. 349 

'5 HIS, br. 3 / 1926., str. 112 

1% Isto, br. 3 / ožujak 1926., str. 95 

'" Isto, br. 9 / 1926., str. 349 

obzirom da je te godine ovaj Dubrovčanin premješten u lastovsku školu, 
Starješinstvo se očito odlučilo pobrinuti kako bi se on što bolje snašao u novoj 
sredini i aktivirao u tamošnjem Sokolu. Čak štoviše, prema formulaciji zaključka 
Starješinstva, čini se da je inicijativa o premještaju možda potekla od Talijića ili 1 
same Lastve. Na čelu tadašnjeg ministarstva prosvjete je lider HSS-a Stjepan 
Radić, pa je moguće da je premještaj Talijića u Donju Lastvu smišljen čin i možda 
upravo odgovor na poziv lastovskih Hrvata i potrebe njihovog prosvjetnog i 


društvenog (pa i sokolskog) života. 1? 


1 Josip Talijić je bio učitelj u Donjoj Lastvi sve do 1939., kada odlazi u Dubrovnik (izjava 
Zvonimira Dekovića). U Dekovićevoj privatnoj arhivskoj zbirci, u kojoj je sačuvana dokumentacija 
lastovskog HKUD “Ljudevit Gaj*', nalazi se i korespondencija (novogodišnje čestitke) društva i 
Talijića po njegovom odlasku za Dubrovnik. Iz toga jasno proizlazi da je Talijić bio angažiran i u 
ovom društvu (PAZ-ZD, fond HKUD Ljudevit Gaj). 

Ovakva praksa angažiranja iskusnih sokolova iz drugih sredina (ponajprije prednjaka u tjelovježbi) 
uz točno određeno zaposlenje bio je raširen način nadomještanja potreba sokolskih društava. 

T. 1 Uprava Hrvatskog sokola u Donjoj Lastvi od 1923. do 1929. 
































funkcija starosta zamjenik vođa tajnik I. blagajnik 
staroste 
godina 
1923. Tripo Ucović / Pavao Gabričević | Tripo / 
Matković 
1924. Tripo Ucović Antun Pavao Gabričević | Tripo / 
Petković Matković 
1925. Tripo Ucović Antun Pavao Gabričević | Tripo Luka Lukšić 
Petković Matković 
1926. (prva | Tripo Ucović Antun Pavao Gabričević | Ernest Frano 
polovica) Petković Stjepčević Perušina 
1926. = (druga | Antun Petković | Roko Pavao Gabričević | Josip Talijić Niko 
polovica) Perušina Stjepčević 
1927. Roko Petković | / Ivan Mlinarić Pavao / 
Gabričević 
1928. Roko Petković | / Pavao Gabričević | Pavao / 
Gabričević 
1929. Roko Petković | / Pavao Gabričević | Pavao Filip 
Gabričević Stjepčević 

T. 2. Ostali funkcionari Hrvatskog sokola u Donjoj Lastvi 1924.-1926. 




















funkcija tajnik II. zamjenik odbornici revizori računa sokolski suci 
blagajnika 
godina 
1924. / / Filip i Đuro | Frano Perušina i | Ilija Petković 
Stjepčević, Roko | Roko Petković pk. F., Marko 
i I = Perušina, i viešie pk. 
Tripo Nikolić, T. T., Ivo 
Matković 
Stjepčević 
pk. Đure, 
Josip 
Marković i 
Vicko 
Škanata 
1925. / / Filip i Đuro Frano Perušina i | / 
Stjepčević, Roko | Roko Petković 
Perušina, = Tripo 
Nikolić 
1926. (prva | Vicko Škanata Anton Ucović | Tripo Nikolić, | Niko Predsjednik 
polovica) T. Luka Ucović, | Stijepčević i | Ilija Petković 
Mato Škanata, | Tripo Matković | pk. F., Marko 
Ivo _ Matković i Lukšić pk. T., 
Ladislav Carević Roko 
Perušina, Ivo 
Stjepčević pk. 
Đ oi Josip 
Marković 
1926. = (druga | Ernest Krsto Mato Škanata, | Mato Carević i | Ilija Petković, 
polovica) Stjepčević Stjepčević Ivan Matković, | Luka Ucović Marko Lukšić, 








Ladislav Carević 











Frano Perušina 
T., Ivo Raić i 
Frano Perušina 


St. 





3/ 





Broj članstva, naraštaja i podmlatka je varirao od godine do godine. Najveći broj 
članova je zabilježen za 1925., a poslije je u opadanju. 1926. godine lastovski 
Sokol broji 90 pripadnika svih kategorija, što znači da je gotovo svaki deseti 
stanovnik Lastve bio učlanjen u Hrvatski sokol.'“ Od 1927. do 1929. bilježe se tek 
dvije ženske članice što bi svjedočilo o muškom karakteru društva, ali je za 1929. 
zabilježeno 16 naraštajki (gotovo triput više od naraštajaca). Broj naraštaja 1 
podmlatka se bilježi od 1926. do 1929. i može se zaključiti kako njihov broj u 
ovom razdoblju nadoknađuje smanjenje članstva, što ukazuje i na izvjesno 
pomlađivanje društva. U odnosu na ostala društva župe Gundulić, lastovski Sokol 
je jedan od najmanjih (veći je jedino od stonskog društva). Tako 1929. obuhvaća 
7,6 % muškog članstva župe, tek 2 % ženskog članstva i 2,3 % muškog naraštaja. 
No, udio od 11,5 % podmlatka i čak 20,3 % ženskog naraštaja župe znatno odskače 


i ukazuje na neke posebnosti u radu ovog Sokola. !?“ 


T. 3. Broj članova, naraštaja i podmlatka Hrvatskog sokola u Donjoj Lastvi od 1924. do 1929. 






































članstvo naraštaj podmladak 

kategorij M Z M ž M Ž 
godina 

1924. 56 / / / / 
1925. 70 / / / / 
1926. 51 20 19 

1927. 50 2 6 17 

1928. 50 2 6 h 17 

1929. 42 2 6 16 22 




















Djelovanje Sokola je bilo otežano zbog nepostojanja društvenih prostorija, što je 


naročito utjecalo na razvoj tjelovježbe. U već spomenutom proglasu iz siječnja 





!? Općina Lastva prema popisu stanovništva 1921. broji 864 stanovnika (820 rimokatolika), a 1931. 
1007 stanovnika (922 rimokatolika); Crkvenčić — Schaller, 2007., str. 73-74 

15% HSK za 1925. (str. 150), za 1926. (str. 16-17), za 1927. (str. 164), za 1928. (str. 139), za 1929. 
(str. 130), Sokolski kalendar (SK) za 1930. (str. 137) 

1924. društvo se obratilo za pomoć u prikupljanju priloga kako bi se zgrada 
Hrvatske čitaonice“ u Donjoj Lastvi (započeta 1922.) konačno dovršila, i u kojoj 
bi sklapanjem ugovora s bratskim društvom, Sokol uredio dvoranu za vježbanje. 
»Naše malo i mlado društvo, razumije se, ne raspolaže sa potrebitim srestvima da 
bi moglo stupiti u savez sa društvom Hrvatska čitaonica u Donjoj Lastvi, koja sama 
živi od požrtvovanja svojih članova i varošice, stoga prisiljeni smo apelirati na 
velikodušnost samog Saveza, te svih Hrvatskih Sokola i Sokolica, kao i svih 
Hrvatskih društava i ličnosti, da nam izdašnim dobrovoljnim doprinosima priteku u 
pomoć, da možemo udelstvovati našu veliku patriotsku namisao“.!?' Dom 
Hrvatske čitaonice“ dovršen je tek 1932. i Hrvatski sokol se njime nije ni koristio. 
I ovaj nedostatak govori da se tjelovježba u društvu nije mogla značajnije 
razmahati. Na čelu tjelovježbenog (tehničkog) rada kroz cijelo ovo razdoblje bio je 
vođa Pavao Gabričević, uz kratki mandat Ivana Mlinarića 1927., koji je u drugoj 
polovici obnašao i dužnost učitelja tjelovježbe (HS, br. 9 / 1926., str. 349). Uz 
podatak da je 1926. zamjenik vođe bio Mato Matković,!'** to su i jedini poznati 
podaci o tjelovježbi. Znakovit je tajnički izvještaj glavnoj skupštini HSokS-a za 
1928. u dijelu u kojem govori kako je većina izravnih članica saveza (između 
ostalih i Donja Lastva) ,pasivna u tehničkom radu“! Na III. Hrvatskom 


svesokolskom  sletu u Zagrebu (kolovoz 1925.) lastovsko društvo nije 


5! PAZ-ZD; 

Na 45. sjednici Starješinstva HSokS-a 2. ožujka 1926. društvu u Lastvi je dopušteno sabiranje 
prinosa za gradnju sokolskog doma (HS, br. 4 / travanj 1926., str. 140), da bi to na 57. sjednici istog 
organa 25. svibnja 1926. preinačeno u sabiranje za dovršenje gradnje Hrvatske čitaonice s 
prostorijama i za Hrvatski sokol (HS, br. 7 / srpanj 1926., str. 273). 

"* Isto, br. 3 / 1926., str. 112 

"5 Isto, br. 9 / 1929., str. 392 

sudjelovalo,'*“* te nije zabilježen niti jedan odlazak izvan Boke kotorske, što 
vjerojatno govori o financijskoj nemogućnosti ali i tjelovježbenoj nespremnosti. !?? 

Nema puno podataka niti za prosvjetno djelovanje, važnu dimenziju sokolstva, koje 
je bilo organizirano unutar kulturno-prosvjetnog odsjeka ,,/. predavanjima, 2. 
knjižnicama, 3. čitaonicama, 4. izletima, 5. sokolskim nagovorima, 6. poučnim 
posjetima i 7. njegovanjem umjetnosti“.!?* Poznato je kako je ovo društvo, kao i 
sve ostale članice saveza, sudjelovalo u velikoj proslavi hiljadugodišnjice 
hrvatskog kraljevstva 1925. U tajničkom izvještaju glavnoj skupštini HSokS-a 
sredinom 1926. istaknuto je kako je čitava 1925. godina bila u znaku te velike 
obljetnice. ,,Kako je Zagreb bio grandiozan u slavljenju prvog hrvatskog kralja, 
tako je bilo veliko srce Hrvata i u... Donjoj Lastvi, gdje su naša društva kao i u 
mnogim mjestima dozivala svoje vile u kolo slave, slaveći svog kralja pjesmom i 
vježbom, kolom i krijesovima, svirkom i prikazivanjem velike pjesme 'Na 
Duvanjskome Polju“.'*" Hrvatska sokolska periodika spominje ovo društvo i u 
srpnju 1927. godine u kontekstu izleta Hrvatskog sokola i Hrvatske glazbe iz 
Dubrovnika u Škaljarima prigodom svečanosti Gospe od snijega. Tamo je oko 500 
izletnika dočekao posebni odbor na čelu s dr. Ivanom Petkovićem i s hrvatskim 
društvima iz Boke — ,,Hrvatski sastanak“ iz Škaljara, »nNapredak“ iz Kotora, 
Zvonimir“ iz Mula i lastovski Sokol. Nakon obilaska Kotora i Škaljara, sva su se 
društva okupila u prostorijama ,,Hrvatskog sastanka“, a popodne je organizirana i 


veličanstvena“ procesija oko Skaljara. Izletnici su navečer otplovili za Dubrovnik 


ispraćeni ,od svih bokeških hrvatskih društava uz poklike Hrvatskoj, Boci, 


14 Gabričević je ispred Hrvatskog sokola, kao i Hrvatsko radničko društvo ,,Napredak“ iz Kotora, 
poslalo pozdravnu poruku HSokS-u: ,,Nemogući prisustvovati lično slavlju veličine i moći hrvatske 
misli, najoduševljenije pozdravlja duhom prisustvujući Hrvatski Sokol Lastva, Pavle Gabričević.“; 
Isto, br. 9 / rujan 1925., str. 330 

'5 Donja Lastva je bila najudaljenija točka (izuzev društava u SAD-u) koju je teritorijalno dosezao 
Hrvatski sokolski savez. Lastovski sokol nije zabilježen niti na jednom sokolskom događaju na 
prostoru koji će se 1929. ujediniti u župu Gundulić, pa tako ni na razvitku zastave Hrvatskog sokola 
u Dubrovniku u rujnu 1928. 

15 “Prosvjetni rad Hrvatskog Sokolstva"; HS, br. 12 / prosinac 1923., str. 261 

17 Isto, br. 7 / srpanj 1926., str. 244 

Dubrovniku itd. Hrvatski sokol i Hrvatska glazba sa izletnicima ostaviše najbolji 
utisak, tako da im na odlasku klicahu ne samo Hrvati, već i Srbi“.!** Ova vijest 
ukazuje na povezanost hrvatskih društava na jugu Dalmacije i u Boki kotorskoj, ali 
i na nastojanje da se hrvatska sokolska ideja učvrsti i proširi. Uz već spomenutu 
fotografiju s komemoracije Stjepanu Radiću u Prčanju, izvjesno je kako radijus 
djelovanja ovog jedinog bokokotorskog Hrvatskog Sokola nije bio ograničen na 
Donju Lastvu, već se rasprostirao po čitavoj Boki kotorskoj s obzirom na potrebu 
manifestiranja hrvatskog prisustva i zajedničkog istupanja, pa je time njegov značaj 
izraženiji. U sokolskoj periodici je zabilježeno i kako je 1924. dužnost predsjednika 
kulturno-prosvjetnog odsjeka ovog Sokola obnašao Ivo Fažo (HSK za 1925., str. 
150), u prvoj polovici 1926. Jeroslav Černohlavek (HS, br. 3 / 1929., str. 112), a u 
drugoj polovici 1926. Roko Petković (HS, br. 9 / 1929., str. 349). O radu ovog 
odsjeka poznato je i kako je društvo posjedovalo vlastitu knjižnicu (s manje od 100 
knjiga),!?? no općenito se njegova kulturno-prosvjetna dimenzija djelovanja nije 
razvila. U sokolskoj periodici nije zabilježeno nijedno predavanje u Lastvi, kao niti 
postojanje sokolske fanfare, pjevačkog zbora, kazališnih diletanata, tamburaških 
zborova 1 dr. To zasigurno govori o specifičnostima geografskog položaja 
(najudaljenije društvo od zagrebačke matice), time i svojevrsnog izoliranog 
djelovanja bez značajnije podrške središnjih i župskih struktura (od 1923. do 1929. 
društvo je izravni član Saveza), ali 1 o prioritetima u radu lastovskog Sokola. 

Sazivanje izvanredne glavne skupštine 1 promjena upravnog odbora početkom 
1926., opadanje članstva od te godine, sve manje informacija o aktivnostima u 
saveznom glasniku, izostanak ikakvih podataka o tjelovježbi i kulturno-prosvjetnoj 
djelatnosti, objedinjavanje funkcije tajnika i vođe u jednoj osobi (Pavle Gabričević) 
od 1928., svjedoči kako je cjelokupno djelovanje lastovskog Sokola bilo krajem 


dvadesetih u padu. Već spomenuti tajnički izvještaj saveznoj glavnoj skupštini 





138 Isto, br. 9 / 1927., str. 431-432 
1% SK za 1930., str. 69 

19209. ističe kako od izravnih članica, uz neke iznimke (među kojima nije i Lastva), 
većina njih životari. !*" 

Zasigurno se može ustvrditi kako je, i najčešće spominjani, Pavle Gabričević, 
krojač po struci, bio duša lastovskog Sokola, dugogodišnji predvodnik i organizator 
tjelovježbenog rada, ali i svih aktivnosti društva (tajnik od 1927.). Upravo je 
Gabričevića Starješinstvo HSokS-a na svojoj 7. plenarnoj sjednici 7. prosinca 1926. 
ovlastilo ,na osnivanje društava u Kotoru, Škaljarima i Divni Nije poznato 
kakve su aktivnosti uslijedile na ovom planu, no znakovit je interes za širenjem 
hrvatskog sokolstva i u drugim bokokotorskim sredinama. Društvo u Kotoru i 
Škaljarima!“ ipak nije utemeljeno, dok su se u Tivtu radnje ipak konkretizirale. 
Osnivanje je potaknulo i sa svojim resursima potpomoglo društvo u Donjoj Lastvi, 
kao središte hrvatske sokolske misli u Boki kotorskoj. 

O Hrvatskom sokolu u Tivtu, kojeg spominje i Obad, !'# gotovo da i nema 
podataka. Na župskoj konstituirajućoj skupštini 1929. u Dubrovniku Pavle 
Gabričević zastupa društvo u Donjoj Lastvi, ali 1 društvo u Tivtu, a Mihajlo Sertić 
je ispred tivatskog društva izabran u župsko starješinstvo kao jedan od revizora 


144 


računa. “No, u Sokolskom kalendaru za 1930., koji je donio konačnu godišnju 


statistiku za 1929., nema ni traga tivatskom Sokolu i pobrojano je tek šest društava 
Župe Gundulić. Moguće je da je društvo bilo u osnivanju ili osnovano upravo pred 
župsku skupštinu i nije ni imalo vremena do kraja 1929. razviti značajniju aktivnost 


pa nije ni dostavilo podatke o svojem djelovanju za sokolsku godišnju statistiku. 


"9 HSS, br. 9 / 1929., str. 392 

!4! Isto, br. 1 / siječanj 1927., str. 31 

!4 Već u prosincu 1925., Hrvatski sokol (br. 12 / str. 421) javlja kako je na 32. sjednici Starješinstva 
HSokS-a 27.10.1925., između ostalog, zaključeno kako će se ,,Bratu Jeriniću poslati... upute za 
osnivanje društava u Makarskoj i Škaljarima“. 

'# Obad, 2003., str. 442 

'* Isto, br. 4 / 1929., str. 166 

Dvadesetih godina u bokokotorskoj sredini djeluju i  sokolska društva 
jugoslavenskog predznaka, i to u sklopu hercegnovskog okruga mostarske župe“, 
koja je od 1923. obuhvatila 1 čitav teritorij Crne Gore. Društva u Herceg Novom, 
Đenoviću, Bijeloj, Zeleniki, Tivtu, Kotoru-Lastvi, Cetinju, Budvi i dr. u tom su 


«< “x 


razdoblju zagovarala osnivanje posebne župe ,,Njegoš“, što je 1 ostvareno u srpnju 
1928.'%* Nije poznato kakav je točno bio odnos hrvatskih i jugoslavenskih 
sokolskih društava, pogotovo susjednog lastovskog i tivatskog. Može se 
pretpostaviti da nije pretjerano odudarao od onog na saveznoj razini i u drugim 
sredinama, a radilo se o oštroj suprotstavljenosti i nepodnošenju, kao i povremenim 
ekscesima 1 fizičkim obračunima. Iščitavajući jugoslavenski sokolski tisak, vijesti 
vezane uz osnutak i djelovanje Sokolskog društva Tivat-Lastva se pojavljuju u 
razdoblju od 1920. do sredine 1923., i to natprosječno u odnosu na ostala društva 
mostarske župe. Prema aktivnostima i rezultatima (okružni sletovi u Tivtu 1921.1 
Đenoviću 1922., župski slet u Dubrovniku 1923.) ovo društvo u tom razdoblju 
spada u sam vrh bokeljskog sokolstva (odmah iza najagilnijeg društva u Đenoviću). 
No, istekom ovog razdoblja Sokolsko društvo Tivat-Lastva se do kraja dvadesetih 
više ne pojavljuje na stranicama Sokolskog glasnika. “7 Očito opadanje aktivnosti 
ovog društva poklapa se s osnutkom Hrvatskog sokola u Donjoj Lastvi, te je 
vjerojatno u izvjesnoj mjeri i kauzalno povezano. 

Obad navodi i kako je u Budvi djelovalo društvo Hrvatski soko,'“* no u glasilu 
Hrvatskog sokolskog saveza tome ne nalazimo potvrde. Isti autor spominje i da u 
Prčanju, također većinski hrvatskoj sredini, djeluje Sokolsko društvo, no vjerojatno 


se radi o društvu jugoslavenskog predznaka u tridesetima.“ 


!5 Sokolska župa Mostar je utemeljena početkom 1920., a utemeljili su je, između ostalih, i društva 
u Risanu i Hercegnovom; SG, br. 13 / 1.7.1929. 

'* Državni arhiv u Dubrovniku — Sabirni arhivski centar Korčula-Lastovo, fond Sokolskog društva 

u Korčuli, Okružnica župe Mostar br. 17 (br. 266/1924) i br. 5 (br. 133/1928); SG, br. 13 / 1.7.1929. 
!4 Točnije do 1928. (autoru početkom 2010. nisu bili dostupni godišnjaci za 1928. i 1929.) 

'* Obad, 2003., str. 441 

12 Isto, str. 441 

Hrvatski sokol u Donjoj Lastvi i Tivtu početkom 1929. postaju članovima župe 
Gundulić“. Kao što je to bio slučaj sa Savezom, tako se 1 župa oslonila na 
predratni legitimitet izabravši isti naziv.!?" Na inicijativnom sastanku u Dubrovniku 
početkom veljače 1929. dogovorena je dinamika aktivnosti, te je izabrano 
privremeno starješinstvo župe. Sastanku nisu nazočili predstavnici lastovskog 
Sokola ,radi ružna vremena“.'*' Na konstituirajućoj skupštini, /*? u prostorijama 
HS Dubrovnik 10. ožujka 1929. na sjednici su sudjelovali predstavnici društva iz 
Dubrovnika, Ćilipa, Komina, Opuzena, Korčule, Stona, Donje Lastve i Tivta. U 
starješinstvo župe Gundulić početkom 1929. uz starostu dr. Franu Dabrovića 
(Dubrovnik) i zamjenika Marka Tvrdeića (Korčula), izabran je i Lastovljanin 
Ernest Stjepčević za zamjenika blagajnika. !> Ž 

Ovo organizacijsko jačanje Hrvatskog sokolskog saveza okončano je vrlo uskoro. 
Uvođenje diktature kralja Aleksandra početkom siječnja 1929. najavilo je velike 
izmjene u političkom i društvenom životu zemlje. Do kraja te godine donesen je 
paket novih zakona koji su unificirali život Kraljevine Jugoslavije, potpuno ga 
podređujući volji njenog vladara. Između ostaloga, 5. prosinca je donesen i Zakon 
o osnivanju Sokola Kraljevine Jugoslavije, kojim su se ukinule sve postojeće 
organizacije koje su se bavile tjelovježbom te su iste inkorporirane u novu vitešku 
organizaciju. lako je ovim zakonom ukinuta i dotadašnja organizacija 
Jugoslavenskog sokola, bilo je jasno kako će ona, s ponekim izmjenama, nastaviti 
svoje djelovanje. Najvažnije novine su bile imenovanje prestolonasljednika Petra, 
za novog, trajnog starješinu Sokola, 1 nadležnost ministra prosvjete i ministra 
vojske i mornarice uz suglasnost predsjednika ministarskog savjeta nad 
imenovanjem i razrješenjem uprave Saveza. To je značilo potpuni gubitak 
' Zanimljivo je da je po osnutku Hrvatskog sokola u Dubrovniku 1926. stigla brzojavka 
Starješinstvu HSokS-a kako je u Dubrovniku istodobno osnovana i ,,župa Kvaternikova“, našto je 
zaključeno kako će se odgovoriti ,,da je H.S. u Dubrovniku izravnim članom Saveza, dok se za onaj 
kraj ne obnovi župa Gundulićeva“; HS, br. 9 / rujan 1926., str. 333 

5! Isto, br. 3 / 1929, str. 109 


157 O tome je javila i Narodna svijest (br. 11 / 14.03.1929.) 
155 HS, 1929., str. 166 

autonomije upravnih tijela Saveza te njegovo potpuno vezivanje uz dvor, kao i 
jačanje vojnog karaktera ove organizacije. U čl. 12 novi zakon je propisao da 
ukoliko se za tri tjedna od njegova stupanja na snagu (dakle do 26.12.1929.) ne 
spoje Jugoslavenski Sokol, Orao, Srpski Sokol i Hrvatski Sokol, ove će se 
organizacije automatizmom ukinuti.!** Na izvanrednoj glavnoj skupštini Hrvatskog 
sokolskog saveza 15. prosinca 1929., savez je sam sebe raspustio, !*? jasno 
pokazavši da ne želi sudjelovati u stvaranju zajedničkog Sokola Kraljevine 
Jugoslavije. No, kao što je dio stanovništva, pa i istaknuti politički prvaci, prihvatio 
novu realnost kao samorazumljivu i potrebnu, tako se i dio članstva Hrvatskog 
Sokola naknadno učlanio u Sokol Kraljevine Jugoslavije. Ovakvu konstataciju 
možemo primijeniti 1 za Donju Lastvu i Tivat gdje tridesetih djeluju sokolska 


društva nove viteške organizacije. !?* 


5. ZAKLJUČAK 

Sokolska ideja je odigrala prevažnu ulogu na slavenskim prostorima 
tjelesno i duhovno podižući pojedince, mobilizirajući mase, pa tako i u Boki 
kotorskoj. Tu se sokolstvo organiziralo tek početkom drugog desetljeća 20. st., 
inicijativom građanske elite koja je inače bila taj 'spiritus movens' lokalne 
društvene pozornice u Dalmaciji, i za vrijeme Austro-Ugarske Monarhije djelovalo 
vrlo kratko razdoblje. Toliko da se iskristaliziraju pojedine crte pokreta, ali 
nedovoljno da se organizacija potpuno isprofilira i zahvati sve predviđene 
segmente djelovanja. Geopolitička specifičnost Boke, svojevrsna izoliranost i 
zapuštenost civilnog društva bili su jedni od razloga kasne pojave sokolske ideje. 
Boka tog vremena je bila gladna događanja, društvenog kretanja i najava podizanja 


sokolske organizacije je djelovala ne samo ohrabrujuće već gotovo spektakularno. 





'* SG, br. 24 / 15.12.1929. 

"5 HS, br. 12 / 1929., str. 554 

'56 O djelovanju ovog društva donosi natpise Glas Boke — list za privredna i prosvjetna pitanja. 
Između ostalog navodi i nekadašnjeg odbornika uprave Hrvatskog sokola u Donjoj Lastvi Tripu 
Matkovića, kao člana Sokolskog društva i općinskog načelnika Tivta. 

Mnogi su, upravo, u sokolstvu vidjeli faktor promjene i napretka, kreatora jedne 
sasvim nove Boke. 

U djelovanju Sokola istaknuta je politička dimenzija. U predratnoj Boki na 
hrvatskoj strani to je bio sukob naprednjaka i pravaša, liberalnog i konzervativnog 
svijeta. Premda naglašenih slobodarskih ideja, Sokol je svojom ekskluzivnošću, 
iznimnom snagom privlačnosti, izraženim publicitetom i nacionalnim idejama 
privlačio i konzervativni politički blok. Suradnja sa srpskim sokolskim društvima u 
Boki kotorskoj se odvijala u izuzetno srdačnom i drugarskom okviru. Obje strane 
su gajile sveslavenske osjećaje, koji će se po svršetku rata konkretizirati 
ujedinjenjem Hrvatskog i Srpskog sokola u Kotoru u Jugoslavenski sokol, prvi 
takav u u prvoj jugoslavenskoj zajednici (i prije novosadskog poziva). Dvadesetih 
godina po stvaranju Kraljevine SHS politički sukobi su se intenzivirali, sada 
između  unitarista-jugonacionalista i federalista. Raskol u jugoslavenskom 
sokolstvu potaknut je ideološkim 1 političkim proturječjima u društvu. Osnutak 
Hrvatskog sokola početkom dvadesetih odraz je takvih sukoba, pa nije pretjerano 
ustvrditi kako je riječ o djelovanju Hrvatske seljačke stranke, vodećeg pokreta 
hrvatskog federalističke platforme. Sokol je bila ekskluzivna organizacija koja je 
zračila svojom snagom i ugledom, okupljala široke mase 1 odgajala ih na 
tjelovježbenom, prosvjetnom, ali i nacionalnom planu. Stoga je razumljiv interes 
političkih stranaka za utjecajem u Sokolu. Hrvatski sokolski savez je osigurao 
takav prostor Hrvatskoj seljačkoj stranci. Vladajuće strukture i državni aparat 
Kraljevine SHS (izuzev kraćeg razdoblja vladajuće koalicije Hrvatske seljačke 
stranke i Narodne radikalne stranke sredinom dvadesetih) nije blagonaklono gledao 
na djelovanje ove organizacije, te se može ustvrditi da je onemogućavao nastanak i 
razvoj njenih društava (primjer godine dana odugovlačenja s priznavanjem pravila 
lastovskog Sokola), dok je s druge strane favorizirao djelovanje Jugoslavenskog 


sokola. 

Za razliku od predratne, koja je svojim djelovanjem svjesno dovela do stvaranja 
Jugoslavenskog sokola, međuratna organizacija Hrvatskog sokola baštini isključivo 
nazivlje i zagovara potpuno drukčije ideološke postavke. Osnivanje Hrvatskog 
sokola u Donjoj Lastvi i Tivtu dvadesetih godina, a ne i u ostalim hrvatskim 
sredinama u kojima je pred I. svjetski rat egzistirao (Kotor, Herceg Novi, Perast i 
Budva), svjedoči tome. Formiranje i djelovanje Hrvatskog sokola u Donjoj Lastvi, 
kao jednoj od manjih općina kotorskog kotara (triput manja od tivatske općine) 
uistinu je znakovito za društveno-političke prilike u toj sredini. Snaga Hrvatske 
seljačke stranke bila je izraženija u manjim, seoskim sredinama, za razliku od 
većih, gradskih sredina gdje je birokratski aparat uglavnom bio vezan uz 
jugonacionalistički blok. Primjerice, Hrvatski sokol u Korčuli se članstvom i 
organizacijom naslanjao na gradsko zaleđe (selo Žrnovo), a najmanjim dijelom na 
sam grad. S obzirom i na istaknute Lastovljane (Ante Petković, Anđelo Marković), 
izborne kandidate i predsjednike kotarske organizacije HSS-a, čini se da je općina 
Lastva bila središte HSS-ove djelatnosti u Boki, što se može dovesti u najužu vezu 
s osnutkom i radom lastovskog Hrvatskog sokola, također središnje točke 
hrvatskog sokolstva u Boki kotorskoj. To je i dio odgovora na pitanje zašto je 
upravo u Lastvi osnovan prvi dalmatinski i drugi jadranski (međuratni) Hrvatski 
sokol. No, s obzirom na slabo poznavanje tog dijela povijesti Lastve nije moguće 
dati potpun odgovor. 

Već je otprije ovaj pokret gubio svoj primarni tjelovježbeni karakter, ponajprije u 
Dalmaciji, te je s istaknutijim prosvjetnim zadacima i stigao u Boku. Sokolska 
gimnastika tu nikad nije ni dosegnula neku značajniju razinu. Pogotovo se to može 
ustvrditi za međuratno razdoblje kada tjelovježba i na saveznoj razini ustupa primat 
prosvjetnim zadacima, i u jugoslavenskom i hrvatskom sokolstvu. Pritom je 
geografska udaljenost Boke kotorske od središta sokolskog djelovanja (Zagreb), 
odnosno perifernost, jedan od značajnijih čimbenika u (ne)djelovanju njegova 


sokolstva. 

Sokolski pokret nije kreirao novu Boku, no oživio je društveni život Boke dajući 
mu jednu sasvim novu dimenziju. Iako svojim djelovanjem bokokotorska društva 
nisu realizirala ni približno onoliko programa koliko je to M. Tyrš predvidio, niti je 
to u takvim okolnostima bilo moguće, sokolstvo je ostvarilo svoj cilj — približilo je 
svoje slobodarske i sveslavenske ideale pučanstvu Boke. Svojim je ugledom 
djelovalo u tom pravcu na sredinu i dijelom potaknulo njen, ponajprije duhovni, 
napredak. U međuratnom razdoblju sokolstvo je više odraz suprotstavljenih 
ideologija i dubokih podjela u jugoslavenskom društvu. S obzirom na novi 
društveno-politički trenutak u kojem su Hrvati Boke kotorske odvojeni od etničke 
matice, postajući manjina u odnosu na pravoslavno stanovništvo, može se zaključiti 
kako je Hrvatski sokol bio snažan izražaj hrvatskog prisustva te je svojim 
djelovanjem dao značajan obol u očuvanju hrvatskog identiteta Donje Lastve i 


uopće Boke kotorske. 


SAŽETAK 

Sokolska ideja se javila nakon gašenja Bachova apsolutizma u Češkoj kao 
posljedica emancipacije češkog naroda i njegova nastojanja za suzbijanjem 
germanizma. Miroslav Tyrš, duhovni otac sokolskog pokreta, postavio je sredinom 
19. st. teorijski temelj novom tjelovježbenom društvu, čiji dijapazon djelovanja nije 
isključivo pokrivao gimnasticiranje. Tyrš je podizao i moralni / duhovni pokret koji 
je trebao stvarati lijepe i snažne, ali 1 moralne, odvažne i disciplinirane pojedince u 
službi domovine, međusobne jednake, kako u nacionalnom, vjerskom tako i 
rodnom pogledu. Od samog početka tom su pokretu dane sveslavenske konture i on 
se poput plamena proširio slavenskim svijetom. Dalmatinski gradovi su zahvaćeni 
na samom kraju 19. st. i početkom 20. st. Pravac širenja sokolske ideje kretao se 
duž jadranske obale od sjevera prema jugu. Boka kotorska je zahvaćena početkom 
drugog desetljeća 20. st. Prve ideje o osnutku Hrvatskog sokola u Kotoru javile su 


se zasigurno već 1908. prolaskom grupe čeških sokolova za Cetinje, a konkretnije 

1909., nakon izleta dubrovačkog Hrvatskog sokola u Kotor. U rujnu 1911. takve 
ideje su i realizirane — nastalo je prvo hrvatsko sokolsko društvo u Boki. Slijedila 
su osnivanja Hrvatskog sokola u Herceg Novom, Perastu i Budvi. U tada većinski 
katoličkoj Boki djelovalo je i nekoliko srpskih sokolskih društava udruženih u 
Srpsku sokolsku župu na Primorju. Hrvatski i srpski sokolaši su međusobno usko 
surađivali pronoseći ideje sveslavenstva, sloge i povezanosti ovih dvaju naroda. 
Tadašnja Boka, približavajući se stotoj obljetnici austrijske vlasti, živjela je u 
relativno izoliranim uvjetima austrijske ratne luke sa brojnim otežavajućim 
okolnostima po civilni sektor i život 'malih' ljudi. lako se na hrvatskoj političkoj 
sceni Boke osjećalo jako dvojstvo između naprednjaka i pravaša, bokeljsko 
sokolstvo se u tom pogledu nije podvojilo. Sokolsku tjelovježbu su tada prihvatili 
Hrvatska katolička mladenačka društva u Perastu, Mulu i Kotoru, postajući 
članovima pravaške Hrvatske  sokolske zajednice i  suprotstavljajući se 
naprednjačkom djelovanju Hrvatskog sokolskog saveza. Antitalijanaštvo, kao 
prevladavajuće svojstvo dalmatinskih društava, zbog neznatnog utjecaja talijanaša 
u Boki nije bilo jače istaknuto u sokolstvu Boke. S druge strane, antiaustrijska crta 
je, razumljivo, bila daleko izraženija. U radu sokola očitovao se i antiklerikalizam. 
Tjelovježba se u Boki i prije prakticirala, i to u kotorskoj realnoj gimnaziji. 
Gimnasticiranje unutar bokeških sokolskih redova, kao i uostalom u cijeloj 
Dalmaciji, nije postiglo zavidniju razinu zbog nedostatka izučenih prednjaka, ali i 
protežiranja prosvjetnog rada. Sokolovi Boke su javno nastupali na raznim javnim 
vježbama i sletovima, uglavnom, po Boki. Izvan Boke su većinom nastupali 
isključivo paradno, ne izvodeći vježbe. Sokolska društva Boke bila su gotovo 
isključivo muška društva — ženskih članica nije bilo, tek manji broj djevojčica u 
podmlatku. U prosvjetnom radu ističemo pripremu i izvedbu izleta i zabava, kojima 
se sokolska misao širila među masom, odnosno pokretalo djelovanje brojnih, ako 
ne i svih, društava. Važan segment sokolskog djelovanja predstavljalo je 1 


djelovanje 'fanfara', glazbene i ritmičke pozadine pri izvođenju tjelesnih vježbi. 

Djelatnost sokolskih društava u čitavoj Austro-Ugarskoj monarhiji prekinuta je 
objavom rata Kraljevini Srbiji, a obnovit će se u sasvim drugom društveno- 
političkom kontekstu — u novoformiranoj Kraljevini SHS. S obzirom da je 
južnoslavensko ujedinjenje bio i sokolski program, u novoj zajednici nastaje 
fuzioniranje ,,plemenskih“ sokolskih saveza. Upravo je u Kotoru početkom 1919. 
ostvarena prva fuzija lokalnog Hrvatskog 1 Srpskog Sokola u Jugoslavenski Sokol i 
prije službenog poziva svesokolskog sabora u Novom Sadu sredinom 1919. No, 
politička suprotstavljanja između unitarista — jugonacionalista i federalista su se 
prenijela 1 u sokolske redove, pa je početkom dvadesetih došlo do raskola u 
jugoslavenskom i reorganizacije hrvatskog sokolstva. Hrvatski sokol, osim 
nazivlja, nije bio baštinikom istoimene predratne organizacije, a u njegovoj 
pozadini se očitovalo djelovanje Hrvatske seljačke stranke. U Boki kotorskoj 
predratna hrvatska sokolska društva su se isključivo fuzionirala sa Srpskim 
sokolom i u tim sredinama ne dolazi do reorganizacije Hrvatskog sokola. U Donjoj 
Lastvi i Tivtu, sredinama u kojima nije postojala predratna hrvatska sokolska 
organizacija i gdje se u međuratnom razdoblju očitovalo izraženije djelovanje 
hrvatske federalističke političke platforme, dolazi do osnutka Hrvatskog sokola. U 
Donjoj Lastvi, znakovito, već krajem 1923., čime je prvoosnovani Hrvatski sokol 
(međuratne organizacije) u Dalmaciji. Svojim je djelovanjem bio snažan izražaj 
hrvatskog prisustva na tim prostorima, u razdoblju dubokih etničkih promjena, te je 


značajno doprinio očuvanju hrvatskog identiteta u Boki kotorskoj. 

idi : SP sd AB 


sl. 1 Članstvo Hrvatskog sokola u Budvi 
prigodom održavanja prve javne vježbe na sv. Ivana 1914.; 


Privatna arhivska zbirka — Zvonimir Deković (PAZ-ZD) 
Lica prepoznao i popisao: Dalibor Antonijoli 


Prvi red slijeva nadesno: Đuro Mirić, Ivo Čučka, Marko Fiorenini, Ivo Medin, Luka Medin, Boško 
Korošec, Skutari Z.,Toni Urban i Stefan Mikula. 
Srednji red: Dudi Jurić, Niko Šumić, Filip Jurić, Đino Slovinić, Mato Urban, Slavio Zelenčić, Mićo 
Zelenčić, Toni Skutari, Frano Deloik, Rudi Miri, Pavo Slovinić 
Sjede: neprepoznati, Jako Krasić, Aličević (nadšumar iz Zadra), Pasko Krasić - starješina Sokola, 
Điđi Fabris, Mato Janković iz Mula (ključar u sudu), Mato Jelušić, Pero Jelušić, Pjerotić... 
Donji red: hrvatski grb pridržavaju Mato Šumić (slijeva) i Miro Antonijoli (s desna) i dva dječaka 
sa strane sinovi Mata Jankovića. 

sl 2. Prednjaci Hrvatskog sokola u Budvi, 1914.; PAZ-ZD 


Posljednji s desne strane koji drži hrvatsku zastavu — Kazimir Antonijoli 





sl 3 Fotografija s komemoracije Stjepanu Radiću 18.8.1928. u Bogorodičinom hramu u Prčanju; 


Privatna arhivska zbirka - pom.kap. Marko Tomičić 


T2 





sl 4 Znak Hrvatskog sokolskog saveza 
- bakrena značka Hrvatskog sokola u Donjoj Lastvi, sačuvane među ostavštinom HKUD-a 
»Ljudevit Gaj“ (što upućuje i na vezu između društva ugašenog 1929. i društva pokrenutog 1935.). 


Ovaj rad Ive Kerdića pokazuje sokola s buzdovanom u desnici i hrvatskim grbom u ljevici; PAZ-ZD 





sl 5 Znak Hrvatskog sokolskog saveza 
- mesingana značka Hrvatskog sokola u Donjoj Lastvi, također sačuvana u ostavštini HKUD-a 


»bjudevit Gaj“ s prikazom glave sokola ispred hrvatskog grba; PAZ-ZD 

sl. 6 Proglas Hrvatskog sokola u Donjoj Lastvi, 1924.; PAZ-ZD 

